Φώτης Σωτηρόπουλος: Κορυφαίος επιστήμονας που τιμά διεθνώς την Κυπαρισσία και την Ελλάδα Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΦώτης Σωτηρόπουλος: Κορυφαίος επιστήμονας που τιμά διεθνώς την Κυπαρισσία και την Ελλάδα\nΈνα από τα μεγάλα μυαλά της Κυπαρισσίας και της Ελλάδας στο τομέα της Εφαρμοσμένης Επιστήμης θριαμβεύει στο εξωτερικό. Αλλά δεν λησμονεί τον τόπο του. Ο διακεκριμένος καθηγητής και Πρύτανης κατά καιρούς Πανεπιστημίων της Νέας Υόρκης, έχει παγκόσμιες διακρίσεις στον τομέα του.\nΑποτελεί ευτύχημα για τον τόπο μας και μας τιμά με την φιλία του. Πρόσφατα προερχόμενος από το Χόνγκ Κόνγκ, μετά Ευρώπη καταλήγοντας στις ΗΠΑ, ήρθε στα πάτρια εδάφη όπου είχαμε την ευκαιρία να μιλήσουμε μαζί του. Στη κεντρική πλατεία με συγκίνηση δέχτηκε το προτελευταίο βιβλίου του ιστοριοδίφη κ. Δημήτρη Στρατικόπουλου για την πόλη, αλλά και το βιβλίο του εκλιπόντος Παναγιώτη Γιαννόπουλου για τις εκκλησίες και την ιστορία της Άνω Πόλης που του προσφέραμε και το δέχθηκε με μεγάλη χαρά. Απλός αν και κορυφαίος επιστήμονας μας τόνισε ότι δεν ξεχνά την Αρκαδιά καθώς η οικογένειά του διαμένει στην ιστορική περιοχή ενώ πατέρας του είναι ο εξαίρετος αναγνώστης μας κ. Γιώργος Σωτηρόπουλος.\nΤΕΡΑΣΤΙΕΣ ΔΙΑΚΡΙΣΕΙΣ ΣΕ ΟΛΟ ΤΟ ΚΟΣΜΟ\nΟ κ.Φώτης Σωτηρόπουλος έχει διατελέσει μεταξύ άλλων στο Πανεπιστήμιο του Cincinnati, Ph.D. στην Αεροδιαστημική Μηχανική – 1991\nΤο κρατικό πανεπιστήμιο Penn, MS στην αεροδιαστημική μηχανική – 1989, Εθνικό Μετσόβιο Πολυτεχνείο, Δίπλωμα Μηχανολόγων Μηχανικών – 1986\nΤα τελευταία χρόνια βρίσκεται στο Κολλέγιο Dean, Κολλέγιο Μηχανικών και Εφαρμοσμένων Επιστημών, αλλά και το Πανεπιστήμιο Stony Brook, 2015 και ως κοσμήτορας. Είναι Ιδρυτικός Διευθυντής, Πανεπιστήμιο της Μινεσότα EOLOS Αιολική Ενεργειακή Έρευνα Κοινοπραξία, 2010-2015 με διεθνή ακτινοβολία, ενώ εργάστηκε ως Καθηγητής στο τμήμα Πολιτικών Μηχανικών, Πανεπιστήμιο της Μινεσότα, 2006-2015, ως Διευθυντής του εργαστηρίου St. Anthony Falls, Πανεπιστήμιο της Μινεσότα, 2006-2015 και ως Καθηγητής, Τμήμα Πολιτικών Μηχανικών και Μηχανικών Περιβάλλοντος και Σχολή Μηχανολόγων Μηχανικών GW Woodruff, Ινστιτούτο Τεχνολογίας της Γεωργίας, 2005\nΕΥΡΥ ΤΟ ΑΝΤΙΚΕΙΜΕΝΟ ΤΟΥ ΚΟΡΥΦΑΙΟΥ ΚΥΠΑΡΙΣΣΙΟΥ ΕΠΙΣΤΗΜΟΝΑ\nΗ έρευνα του Δρ. Σωτηρόπουλου επικεντρώνεται στην επιστήμη μηχανικής προσομοίωσης για μηχανική υγρών, προβλήματα ανανεώσιμης ενέργειας, περιβαλλοντικές, βιολογικές και καρδιαγγειακές εφαρμογές. Με χρηματοδότηση από το Εθνικό Ίδρυμα Επιστημών, το Υπουργείο Ενέργειας, τα Εθνικά Ινστιτούτα Υγείας, τα Εθνικά Εργαστήρια Sandia, την ιδιωτική βιομηχανία και άλλους κρατικούς και ομοσπονδιακούς οργανισμούς στις ΗΠΑ , ο k. Fotis Sotiropoulos έχει συγκεντρώσει περισότερα από 35 εκατ. Δολάρια για την ανάπτυξη και την ανακαίνιση ερευνητικών και ερευνητικών εγκαταστάσεων. Έχει συγγράψει πάνω από 170 επιστημονικά περιοδικά που έχουν αναθεωρηθεί πάνω από τα κεφάλαια των βιβλίων και τα ερευνητικά του αποτελέσματα έχουν παρουσιαστεί στην κάλυψη αρκετών έγκριτων περιοδικών σε όλο τον κόσμο.\n13 Νοέμβριος 2017 - 21:42 Κυπαρισσία, Τοπικά Νέα 306 views\nBild: Συμφωνία στο Βερολίνο για χρεοκοπία της Ελλάδας\nΣαφάρι στον ΕΟΠΥΥ: Εντοπίστηκαν και ελέγχονται 100 γιατροί για υπερσυνταγογράφηση\nΠαραλίγο πνιγμός στην παραλία Κυπαρισσίας\nΠετράκος: «Η κυβέρνηση αποκαθιστά τη δημοκρατία στη δημόσια διοίκηση»\nΠασίγνωστο ζευγάρι του αθλητισμού, χωρίζει – Το επιβεβαίωσαν [εικόνα]\nΤο κριάρι με την… ανθρώπινη φωνή\n«ΜΑΥΡΗ ΘΥΕΛΛΑ»: Κομπλέ στο ντέρμπι με Παναργειακό, φιλικό 2-1 επί του Εθνικού Μελιγαλά\nΠαρέλαβαν 50 κιλά χασίς από τα σύνορα με την Αλβανία\nΠρωτοχρονιάτικα κάλαντα και ευχές στην Αντιπεριφερειάρχη Μεσσηνίας


Ο συνοδός του 19χρονου μοντέλου με την κοκαΐνη είχε 290 κινητά | iKypros - Οικοσελίδα\nΔεκ 4, 201710:04 πμ\nΟ πρώην σύντροφό της, ο οποίος δηλώνει: «Εμπλεξε από την αφέλειά της»\nΟ 31χρονος είναι πεπεισμένος ότι η Ειρήνη δεν γνώριζε ότι μετέφερε ναρκωτικά: «Δεν το πιστεύω σε καμία περίπτωση όχι μόνο εξαιτίας του χαρακτήρα της, αλλά και λόγω της οικογένειάς της. Ο πατέρας της σώζει ζωές μέσα από το επάγγελμα του αστυνομικού και την τήρηση των νόμων, ενώ η μητέρα της είναι νοσοκόμα. Δεν υπάρχει περίπτωση να έμπλεκε εν γνώσει της. Η Ειρήνη μόνο τσιγάρο έκανε και αυτό μετρημένα. Δεν ήταν εθισμένη ούτε στα ποτά ούτε στα ξενύχτια.\nΜε ένα ποτό καθόταν όλο το βράδυ όταν βγαίναμε. Στη δουλειά της ήταν πολύ τυπική είτε στο κατάστημα ρούχων όπου δούλευε ως πωλήτρια, είτε στην καφετέρια ως σερβιτόρα, είτε στο βενζινάδικο. Πήγαινε μισή ώρα νωρίτερα από το ωράριό της για να προετοιμαστεί. Και όσο καιρό ήμασταν μαζί δεν υπέπεσε ποτέ στην αντίληψή μου κάποια περίεργη συνομιλία ή κάποιος περίεργος φίλος», καταλήγει ο Στράτος. Το σίγουρο είναι ότι υπάρχουν πολλές προς διερεύνηση παράμετροι σε μια υπόθεση που βρίσκεται μόλις στην αρχή.\nΣύλληψη 30χρονου για ναρκωτικά\nΣυνελήφθη 30χρονος στη Λεμεσό


Οκτ 2020 – eventmedia.gr\nby Δέσποινα Μπεσίρη • 23 Οκτωβρίου 2020 • 1 Comment\nΓάμος στα χρόνια του κορωνοϊού και μάλιστα εν μέσω καταντίνας στην Κοζάνη, το πρωί της Παρασκευής, έγινε στο δημαρχείο της Πόλης. ΒΙΝΤΕΟ:ΔΕΣΠΟΙΝΑ ΑΜΑΡΑΝΤΙΔΟΥ\nΜια βάπτιση με ανοιξιάτικη διάθεση σας παρουσιάζουμε σήμερα στο blog… Το θέμα μας είναι το αλεπουδάκι το οποίο πλαισιώνεται από ολόφρεσκα λουλούδια!!! Δείτε τις φωτογραφίες που ακολουθούν από τον φωτογραφικό φακό του Κώστα Μπιλιώνα και μεταφερθείτε σε μια πολύχρωμη Άνοιξη……\nby Δέσποινα Μπεσίρη • 22 Οκτωβρίου 2020 • 1 Comment\nΜια ξεχωριστή πρόταση γάμου έκανε σήμερα στην Πτολεμαΐδα σε κεντρικό καφέ, ο Κώστας στην αγαπημένη του Μένη. Στο σκηνικό μια παραδοσιακή άμαξα με άλογα, ενώ η ανυποψίαστη Μένη, είπε το πολυπόθητο «ΝΑΙ»! Το είδαμε στο e-ptolemeos.gr\nΟ γάμος στο 2020 υπόσχεται να είναι μοναδικός! Φτάσαμε στο τέλος μιας δεκαετίας και το 2020 είναι ένα από τα πιο ενδιαφέροντα έτη στη νυφική μόδα! Ήδη έχουμε δύο διαφορετικές αισθητικές που ανταγωνίζονται για τη πρώτη θέση στην ιστορία της…\neventmedia: Candy Bar βάφτισης με θέμα “Ουράνιο τόξο” από το “Λεμόνι catering”\nΤο “Λεμόνι catering” μας παρουσιάζει το πιο όμορφο candy bar για βάπτιση με θέμα το ουράνιο τόξο! Μπισκότα, γλυκές μουκίτσες σε παστέλ χρώματα και όμορφα βαζάκια. Ποπ κορν σαν συννεφάκια και κουφέτα στα χρώματα του ουράνιου τόξου αποτελούν το καλύτερο…


Θερμοδιακοπή στα κουφώματα αλουμινίου • GreenBuilding\nΘερμοδιακοπή: Γνωρίζετε τι είναι η θερμοδιακοπή στα κουφώματα;\nΘερμοδιακοπή: Τον όρο θερμοδιακοπή τον χρησιμοποιούμε όταν αναφερόμαστε στα νέας γενιάς κουφώματα αλουμινίου. Ας δούμε όμως πρώτα τι εννοούμε όταν λέμε θερμοδιακοπή .\nΣτα νέας γενιάς κουφώματα, ανάμεσα στο εσωτερικό και εξωτερικό προφίλ του αλουμινίου παρεμβάλλεται το πολυαμίδιο (ένα είδος pvc), το οποίο επειδή είναι κακός αγωγός της θερμότητας μειώνει τη θερμοδιαπερότητα των κουφωμάτων. Με άλλα λόγια, το πολυαμίδιο εμποδίζει την είσοδο της θερμοκρασίας από το περιβάλλον στο εσωτερικό των κουφωμάτων.\nΟφέλη της θερμοδιακοπής στα κουφώματα.\nΘέλετε να μπείτε στο πρόγραμμα Εξοικονομώ Κατ Οίκον;


Ξύπνα! | Αρ. 1 2020\nΔΙΑΒΑΣΤΕ ΣΤΗ(Ν) Έβε Ίμπο Αγγλική Αζερμπαϊτζανική Αζερμπαϊτζανική (κυριλλικό αλφάβητο) Αλβανική Αμερικανική Νοηματική Γλώσσα Αμχαρική Αραβική Αρμενική Αρμενική (δυτική) Αυστραλιανή Νοηματική Γλώσσα Αφρικάανς Αϊμάρα Βεγγαλική Βιετναμική Βισλάμα Βουλγαρική Βραζιλιάνικη Νοηματική Γλώσσα Γαλλική Γερμανική Γερμανική Νοηματική Γλώσσα Γεωργιανή Γιορούμπα Γκαριφούνα Γκουν Γκουν (Μπενίν) Γκουτζαράτι Γολάιτα Γουαράι-Γουαράι Γουαϊουναΐκι Γουολισιακή Γροιλανδική Δανική Εβραϊκή Ελληνική Εμπούντα Ενγκανγκέλα Εσθονική Εφίκ Ζαποτεκική (Ισθμού) Ζουλού Ιαβαϊκή Ιαπωνική Ιαπωνική Νοηματική Γλώσσα Ιλόκο Ιμπανάγκ Ινδική Νοηματική Γλώσσα Ινδονησιακή Ισλανδική Ισπανική Ισπανική Νοηματική Γλώσσα Ιταλική Ιταλική Νοηματική Γλώσσα Κάτω Γερμανική Κέκτσι Κέτσουα (Βολιβία) Κίτσουα (Ιμπαμπούρα) Κίτσουα (Τσιμποράσο) Καζακική Καζακική (αραβικό αλφάβητο) Καμποτζιανή Καμπουβερντιάνου Κανάντα Καταλανική Κεμπουάνο Κικαόντε Κιλούμπα Κινεζική Καντονεζική (απλοποιημένη) Κινεζική Καντονεζική (παραδοσιακή) Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κινεζική Νοηματική Γλώσσα Κινιαρουάντα Κιργισιανή Κιριμπάτι Κιρούντι Κορεατική Κορεατική Νοηματική Γλώσσα Κουρδική Κουρμανζί (Καύκασος) Κουρδική Κουρμανζί (κυριλλικό αλφάβητο) Κρεολή της Αϊτής Κρεολή του Μαυρίκιου Κριόλ της Μπελίζ Κροατική Κόζα Κόνγκο Λετονική Λιθουανική Λινγκάλα Λουβάλε Λουγκάντα Μάγια Μάμπουε-Λούνγκου Μακεδονική Μαλαγιάλαμ Μαλαϊκή Μαλγασική Μαλτεζική Μαμ Μαράτι Μεξικανική Νοηματική Γλώσσα Μιανμάρ Μογγολική Μπάσα (Καμερούν) Μπάτακ (Κάρο) Μπάτακ (Τόμπα) Μπαουλέ Μπούλου Νάχουατλ (Βόρεια Πουέμπλα) Νάχουατλ (Γκερέρο) Νάχουατλ (Χουαστέκα) Νάχουατλ (κεντρική) Ναβάχο Νεπάλι Νιανέκα Νιούνγκουε Νοηματική Γλώσσα της Αργεντινής Νοηματική Γλώσσα της Βενεζουέλας Νοηματική Γλώσσα της Κολομβίας Νοηματική Γλώσσα της Κούβας Νοηματική Γλώσσα της Χιλής Νοηματική Γλώσσα του Ισημερινού Νοηματική Γλώσσα του Κεμπέκ Νοηματική Γλώσσα του Περού Νοηματική Γλώσσα των Φιλιππίνων Νορβηγική Ντεμπέλε (Ζιμπάμπουε) Ντουάλα Ντρεχού Ολλανδική Ορόμο Οτετέλα Ουαλική Ουγγρική Ουγγρική Νοηματική Γλώσσα Ουζμπεκική Ουζμπεκική (λατινικό αλφάβητο) Ουκρανική Πίτζιν των Νησιών Σολομώντος Πανγκασινάν Παντζάμπι Παπιαμέντο (Αρούμπα) Παπιαμέντο (Κουρασάο) Περσική Πολωνική Πολωνική Νοηματική Γλώσσα Πορτογαλική (Βραζιλία) Πορτογαλική (Πορτογαλία) Ραροτόνγκαν Ρονγκ Ρουμανική Ρωσική Ρωσική Νοηματική Γλώσσα Σάνγκο Σαμόαν Σεπέντι Σερβική (κυριλλικό Αλφάβητο) Σερβική (λατινικό αλφάβητο) Σεσούτου (Λεσότο) Σεσούτου (Νότια Αφρική) Σετσουάνα Σιλόζι Σιναλεζική Σλοβακική Σλοβενική Σουαχίλι Σουαχίλι (Κονγκό) Σουηδική Σούντα Σόνα Τάι Τάμιλ Τέλαγκου Τέτουν Ντίλι Ταγκαλόγκ Ταρασκονική Ταταρική Τιγκρίνια Τλαπανεκική Τοκ Πίσιν Τουρκική Τούβαλου Τούι Τσέλταλ Τσανγκάνα (Μοζαμβίκη) Τσεχική Τσιγιάο Τσιλούμπα Τσιμπέμπα Τσινιάτζα Τσιτουμπούκα Τσιτσέουα Τσιτόνγκα Τσιτόνγκα (Ζιμπάμπουε) Τσιτόνγκα (Μαλάουι) Τσολ Τσούα Τσόνγκα Τσόπι Τσότσιλ Φίτζι Φινλανδική Χίντι Χίρι Μότου Χιλιγκαϊνή Χμονγκ (Γουάιτ)\nΝΙΚΗΣΤΕ ΤΟ ΑΓΧΟΣ\nΓια να διαχειρίζεστε επιτυχώς το άγχος, χρειάζεται να σκέφτεστε τη σωματική σας υγεία, τη συμπεριφορά σας απέναντι στους άλλους, καθώς επίσης τους στόχους και τις προτεραιότητές σας στη ζωή—με άλλα λόγια, τα πράγματα που θεωρείτε όντως σημαντικά. Αυτό το άρθρο θα εξετάσει ορισμένες πρακτικές αρχές που μπορούν να σας βοηθήσουν να διαχειρίζεστε καλύτερα το άγχος, ίσως δε και να το μειώσετε.\nΠροσπαθήστε να Αντιμετωπίζετε την Κάθε Ημέρα Ξεχωριστά\n«Ποτέ . . . μην ανησυχήσετε για την αυριανή ημέρα, γιατί η αυριανή ημέρα θα έχει τις δικές της ανησυχίες».—ΜΑΤΘΑΙΟΣ 6:34.\nΤι σημαίνει: Οι καθημερινές ανησυχίες είναι μέρος της ζωής. Αλλά μην αυξάνετε τις σημερινές ανησυχίες προσθέτοντάς τους και τις αυριανές. Προσπαθήστε να αντιμετωπίζετε την κάθε ημέρα ξεχωριστά.\nΤο άγχος μπορεί να προξενήσει ανησυχία. Γι’ αυτό, δοκιμάστε το εξής: Πρώτον, πάρτε το απόφαση ότι, ως έναν βαθμό, το άγχος είναι αναπόφευκτο. Το να ανησυχείτε για πράγματα που δεν μπορείτε να αποτρέψετε αυξάνει το άγχος σας. Δεύτερον, κατανοήστε ότι πολύ συχνά τα πράγματα δεν εξελίσσονται όπως φοβόμασταν.\n«Η σοφία που κατεβαίνει από πάνω είναι . . . λογική».—ΙΑΚΩΒΟΥ 3:17.\nΤι σημαίνει: Μην είστε τελειομανείς. Μην έχετε εξωπραγματικές προσδοκίες ούτε από τον εαυτό σας ούτε από τους άλλους.\nΝα είστε μετριόφρονες, να έχετε λογικές προσδοκίες και να ξέρετε τόσο τους δικούς σας περιορισμούς όσο και των άλλων. Αν το κάνετε αυτό, θα μειώνετε το άγχος για εσάς και τον περίγυρό σας και ίσως μάλιστα να επιτυγχάνετε καλύτερα αποτελέσματα σε διάφορους τομείς. Επίσης, να έχετε αίσθηση του χιούμορ. Όταν γελάτε, ακόμα και όταν κάτι πηγαίνει στραβά, εκτονώνετε την ένταση και βελτιώνετε τη διάθεσή σας.\n«Ο άνθρωπος που έχει διάκριση παραμένει ήρεμος».—ΠΑΡΟΙΜΙΕΣ 17:27.\nΤι σημαίνει: Τα αρνητικά συναισθήματα μπορούν να θολώσουν την καθαρή σκέψη, γι’ αυτό να προσπαθείτε να παραμένετε ήρεμοι.\nΕντοπίστε τι σας αγχώνει και παρατηρήστε την αντίδρασή σας. Για παράδειγμα, όταν νιώθετε αγχωμένοι, θα μπορούσατε να παρατηρήσετε, ίσως δε και να καταγράψετε, τις σκέψεις, τα αισθήματα και τη συμπεριφορά σας. Συνειδητοποιώντας καλύτερα την αντίδρασή σας στο άγχος, ίσως καταφέρετε να το διαχειριστείτε αποτελεσματικότερα. Επιπλέον, σκεφτείτε τρόπους με τους οποίους θα μπορούσατε να βγάλετε από τη ζωή σας κάποια πράγματα που σας αγχώνουν. Αν αυτό δεν είναι ρεαλιστικό, αναζητήστε τρόπους για να μειώσετε τον αντίκτυπό τους, ίσως διαχειριζόμενοι τις δουλειές ή τον χρόνο σας πιο αποτελεσματικά.\nΠροσπαθήστε να δείτε τα πράγματα με διαφορετικό μάτι. Αυτό που αγχώνει εσάς μπορεί να μην αγχώνει κάποιον άλλον. Η διαφορά ίσως να έγκειται στη στάση σας. Σκεφτείτε τις εξής τρεις υποδείξεις:\nΜη σπεύδετε να αποδώσετε κακά κίνητρα. Για παράδειγμα, κάποιος μπορεί να μπει μπροστά σας όταν περιμένετε στην ουρά. Αν θεωρήσετε ότι το έκανε αυτό επειδή είναι αγενής, ίσως αναστατωθείτε. Αντί για αυτό, υποθέστε ότι δεν είχε κακό κίνητρο. Μπορεί όντως να μην είχε!\nΝα βλέπετε τη θετική πλευρά μιας κατάστασης. Η μακρά αναμονή σε ένα ιατρείο ή στο αεροδρόμιο γίνεται πιο υποφερτή αν εκμεταλλευτείτε αυτόν τον χρόνο για να διαβάσετε ή για να ασχοληθείτε με τη δουλειά σας ή τα e-mail σας.\nΝα έχετε κατά νου τη συνολική εικόνα των πραγμάτων. Αναρωτηθείτε: “Θα αποτελεί αυτό το πρόβλημα τόσο σοβαρό ζήτημα αύριο ή την άλλη εβδομάδα;” Να διακρίνετε τη διαφορά ανάμεσα στα ασήμαντα ή παροδικά ζητήματα και στα πιο σοβαρά.\nΝα Προσπαθείτε να Είστε Εύτακτοι\n«Τα πάντα ας γίνονται με ευπρέπεια και με διευθέτηση».—1 ΚΟΡΙΝΘΙΟΥΣ 14:40.\nΤι σημαίνει: Να προσπαθείτε να έχετε τάξη στη ζωή σας.\nΜας αρέσει να υπάρχει σε λογικό βαθμό τάξη στη ζωή μας. Κάτι που συντελεί στην ακαταστασία—και στο άγχος—είναι η αναβλητικότητα, η οποία μπορεί να δημιουργήσει έναν διογκούμενο κατάλογο με εκκρεμότητες. Δοκιμάστε τις εξής δύο υποδείξεις:\nΚαταρτίστε ένα πρακτικό πρόγραμμα και τηρήστε το.\nΕντοπίστε και διορθώστε οποιαδήποτε νοοτροπία σάς κάνει αναβλητικούς.\nΝα Έχετε Ισορροπημένο Τρόπο Ζωής\n«Καλύτερα μία χούφτα ανάπαυση παρά δύο χούφτες σκληρή εργασία και κυνήγι του ανέμου».—ΕΚΚΛΗΣΙΑΣΤΗΣ 4:6.\nΤι σημαίνει: Οι εργασιομανείς στερούν από τον εαυτό τους τα οφέλη που θα μπορούσαν να τους αποφέρουν οι «δύο χούφτες σκληρή εργασία» που κάνουν. Ίσως δεν τους απομένει χρόνος ή δύναμη για να απολαύσουν αυτά για τα οποία εργάστηκαν.\nΝα έχετε ρεαλιστική άποψη για την εργασία και τα χρήματα. Περισσότερο χρήμα δεν σημαίνει περισσότερη ευτυχία ή λιγότερο άγχος. Μάλιστα μπορεί να αληθεύει το αντίθετο. «Η αφθονία . . . του πλούσιου δεν τον αφήνει να κοιμηθεί», λέει το εδάφιο Εκκλησιαστής 5:12. Να προσπαθείτε λοιπόν να ζείτε σύμφωνα με τις δυνατότητές σας.\nΝα βρίσκετε χρόνο για χαλάρωση. Το άγχος σας μειώνεται όταν κάνετε πράγματα που σας αρέσουν. Ωστόσο, η παθητική αναψυχή, όπως η παρακολούθηση τηλεόρασης, μπορεί να μη βοηθήσει.\nΝα κρατάτε την τεχνολογία στη θέση της. Μην ελέγχετε όλη την ώρα τα e-mail σας, τα μηνύματα ή τις ενημερώσεις σας στα κοινωνικά δίκτυα. Εκτός και αν το απαιτούν οι περιστάσεις, μην ελέγχετε τα επαγγελματικά e-mail εκτός των ωρών εργασίας.\nΝα Προσέχετε την Υγεία Σας\n«Η σωματική άσκηση είναι ωφέλιμη».—1 ΤΙΜΟΘΕΟ 4:8.\nΤι σημαίνει: Η τακτική άσκηση κάνει καλό στην υγεία.\nΑποκτήστε υγιεινές συνήθειες. Η σωματική δραστηριότητα μπορεί να σας φτιάξει τη διάθεση και να βελτιώσει την αντίδραση του οργανισμού σας στο άγχος. Να τρώτε θρεπτικές τροφές και να μην παραλείπετε γεύματα. Να φροντίζετε να ξεκουράζεστε επαρκώς.\nΜην καταφεύγετε σε βλαβερές «λύσεις» όπως το κάπνισμα, τα ναρκωτικά ή η κατάχρηση αλκοόλ. Μακροπρόθεσμα, αυτά εντείνουν το άγχος, καθώς μπορεί να σας στερήσουν την υγεία και τα χρήματα που αποκτήσατε με μόχθο.\nΕπισκεφτείτε τον γιατρό σας αν το άγχος αρχίζει να σας καταβάλλει. Το να ζητήσετε βοήθεια από ειδικό δεν σημαίνει ότι παραδέχεστε πως αποτύχατε.\n«ΣΚΟΤΩΣΤΕ ΤΟ ΑΓΧΟΣ ΣΑΣ ΜΕ ΤΗΝ ΚΑΛΟΣΥΝΗ»\n«Ο καλός άνθρωπος ωφελεί τον εαυτό του, αλλά ο σκληρός άνθρωπος φέρνει συμφορές στον εαυτό του».—ΠΑΡΟΙΜΙΕΣ 11:17.\nΤο βιβλίο Υπερνικήστε το Άγχος (Overcoming Stress) έχει ένα κεφάλαιο με τίτλο «Σκοτώστε το Άγχος σας με την Καλοσύνη». Σύμφωνα με τον συγγραφέα, τον Δρ Τιμ Κάντοφερ, η καλοσυνάτη συμπεριφορά απέναντι στους άλλους είναι παράγοντας υγείας και ευτυχίας. Από την άλλη πλευρά, ένας άστοργος ή σκληρός άνθρωπος κάνει τον εαυτό του δυστυχισμένο επειδή αποξενώνεται από τους άλλους.\nΜπορούμε επίσης να μειώσουμε το άγχος αν φερόμαστε και στον εαυτό μας με καλοσύνη. Για παράδειγμα, δεν πρέπει να έχουμε σκληρές ή εξωπραγματικές απαιτήσεις από τον εαυτό μας. Ούτε πρέπει να μιλάμε απαξιωτικά για τον εαυτό μας ή να τον υποτιμούμε. «Πρέπει να αγαπάς τον πλησίον σου όπως τον εαυτό σου», είπε ο Ιησούς Χριστός.—Μάρκος 12:31.\nΝα Θέτετε Προτεραιότητες\n«Να βεβαιώνεστε για τα πιο σπουδαία πράγματα».—ΦΙΛΙΠΠΗΣΙΟΥΣ 1:10.\nΤι σημαίνει: Να εξετάζετε προσεκτικά τις προτεραιότητές σας.\nΝα φτιάχνετε κατάλογο των εργασιών σας με σειρά σπουδαιότητας. Αυτό θα σας βοηθάει να εστιάζετε στις πιο σπουδαίες δουλειές και θα σας δείχνει ποιες μπορείτε να αναβάλετε, να αναθέσετε σε άλλους ή να μην κάνετε καθόλου.\nΓια μια εβδομάδα, καταγράψτε πώς χρησιμοποιείτε τον χρόνο σας. Έπειτα αναζητήστε τρόπους για να τον αξιοποιείτε καλύτερα. Όσο περισσότερο έχετε τον έλεγχο της κατάστασης, τόσο λιγότερη πίεση θα νιώθετε.\nΝα προγραμματίζετε χρόνο για ξεκούραση. Ακόμα και μικρά διαλείμματα μπορούν να σας τονώσουν και να μειώσουν το άγχος σας.\n«Η ανησυχία καταβαρύνει την καρδιά του ανθρώπου, αλλά ο καλός λόγος την κάνει χαρούμενη».—ΠΑΡΟΙΜΙΕΣ 12:25.\nΤι σημαίνει: Τα καλοσυνάτα, συμπονετικά λόγια μπορούν να σας τονώσουν το ηθικό.\nΣυζητήστε την κατάσταση με κάποιο άτομο που δείχνει κατανόηση. Ένας έμπιστος φίλος μπορεί να σας βοηθήσει να δείτε τα πράγματα διαφορετικά ή ακόμα και να φέρει στην προσοχή σας μια λύση που σας είχε διαφύγει. Και μόνο που θα βγάλετε το βάρος από μέσα σας θα νιώσετε καλύτερα.\nΖητήστε βοήθεια. Μήπως μπορείτε να αναθέσετε μια δουλειά σε κάποιον άλλον ή να τη μοιραστείτε;\nΑν σας αγχώνει κάποιος συνεργάτης σας, αναζητήστε τρόπους για να βελτιώσετε την κατάσταση. Για παράδειγμα, μήπως θα μπορούσατε να του πείτε με καλοσύνη και διακριτικότητα πώς σας κάνει να νιώθετε; (Παροιμίες 17:27) Αν αυτή η προσπάθεια αποτύχει, μήπως μπορείτε να περιορίσετε τον χρόνο που δαπανάτε μαζί του;\nΝα Καλύπτετε την Πνευματική σας Ανάγκη\n«Ευτυχισμένοι είναι όσοι έχουν συναίσθηση της πνευματικής τους ανάγκης».—ΜΑΤΘΑΙΟΣ 5:3.\nΤι σημαίνει: Οι ανάγκες μας δεν περιορίζονται στην τροφή, στα ρούχα και στη στέγη. Έχουμε και πνευματική ανάγκη. Για να είμαστε ευτυχισμένοι, πρέπει να έχουμε συναίσθηση αυτής της ανάγκης και να την καλύπτουμε.\nΗ προσευχή βοηθάει πάρα πολύ. Ο Θεός σάς καλεί να «ρίχνετε κάθε ανησυχία σας πάνω του, επειδή αυτός ενδιαφέρεται για εσάς». (1 Πέτρου 5:7) Η προσευχή και ο ωφέλιμος στοχασμός μπορούν να σας χαρίσουν βαθιά εσωτερική ειρήνη.—Φιλιππησίους 4:6, 7.\nΝα διαβάζετε πράγματα που σας ενισχύουν πνευματικά. Οι αρχές που εξετάζονται εδώ περιέχονται στην Αγία Γραφή, η οποία γράφτηκε για να ικανοποιεί την πνευματική μας ανάγκη. Αυτές οι αρχές μάς βοηθούν επίσης να αποκτήσουμε “πρακτική σοφία και ικανότητα σκέψης”. (Παροιμίες 3:21) Βάλτε στόχο να διαβάσετε τη Γραφή. Μια καλή ιδέα είναι να αρχίσετε από το βιβλίο των Παροιμιών.\nΗ ΔΥΝΑΜΗ ΤΗΣ ΣΥΓΧΩΡΗΣΗΣ\n«Η ενόραση του ανθρώπου ασφαλώς καταστέλλει τον θυμό του, και είναι ωραίο το να παραβλέπει την προσβολή».—ΠΑΡΟΙΜΙΕΣ 19:11.\nΣτο περιοδικό Journal of Health Psychology, ο Λόρεν Τουσέν δηλώνει ότι «το άγχος υποσκάπτει την υγεία ενώ η συγχώρηση την προστατεύει». Κατόπιν προσθέτει: «Συγχώρηση είναι η αποβολή των αρνητικών—και η πιθανή αναβάθμιση των θετικών—αισθημάτων, συναισθημάτων και συμπεριφορών απέναντι σε κάποιον που μας έφταιξε». Συμπεραίνει λοιπόν ότι το συγχωρητικό πνεύμα «μπορεί να συμβάλει στην ελαχιστοποίηση των διαταραχών που σχετίζονται με το άγχος».\nΚοινή χρήση Κοινή χρήση Πώς να Διαχειρίζεστε το Άγχος\ng20 Αρ. 1 σ. 8-13\nΜια Ζωή Χωρίς Άγχος Είναι Εφικτή\n«Η Ήρεμη Καρδιά Δίνει Ζωή στο Σώμα»\nΑρχεία κειμένου Επιλογές λήψης εκδόσεων ΞΥΠΝΑ! Νικήστε το Άγχος\nΑρχεία ήχου Επιλογές λήψης ηχογραφήσεων ΞΥΠΝΑ! Νικήστε το Άγχος\nΚοινή χρήση Κοινή χρήση ΞΥΠΝΑ! Νικήστε το Άγχος\nΞΥΠΝΑ! Νικήστε το Άγχος


Το μάτι της μάνας! - Clelia.gr\nΑρχική Good Life Confessions Το μάτι της μάνας!\nΤο μάτι της μάνας!\nΓενικά ξέρετε ότι είμαι ένας άνθρωπος σούπερ αισιόδοξος, που βλέπω χρωματιστά όνειρα και πάντα βρίσκω τα θετικά στοιχεία σε κάθε τι!\nΌμως, επειδή κανείς δεν είναι τέλειος, έχω και εγώ τις παραξενιές μου! Είμαι ολίγον προληπτική!Και μην νομίζετε πως θα σας μιλήσω για μαύρες γάτες, σπασμένους καθρέφτες κλπ! Κάθε άλλο! Θα σας μιλήσω για κάποιους μικρούς, εσωτερικούς ψυχαναγκασμούς που έχω… Πιστεύω στο μάτι! Αλλά πιο πολύ πιστεύω στο μάτι της μάνας! Ναι ναι καλά διαβάσατε της μάνας! Και πριν προλάβετε να με λιθοβολήσετε, θα εξηγηθώ!\nΤα παιδιά μου μπήκαν σε πρόγραμμα ύπνου από μηνών! Το ξέρω ήμουν σούπερ τυχερή! Λοιπόν από 5 μηνών κοιμόταν σερί όλο το βράδυ, σχεδόν 9 με 9! Τύχη βουνό! Αν λοιπόν, βρισκόμασταν σε καμιά παρέα και τύχαινε να το παινευτώ… εκείνο το βράδυ είχαμε στο σπίτι αγρυπνία! Χωρίς λόγο! Θέλω να πω δεν ήταν αδιάθετα ή κάτι τέτοιο! Απλά δεν κοιμόταν… Και εμείς σουλατσάραμε πάνω κάτω σε όλο το σπίτι!\nΤo παρατήρησα λοιπόν μια. δυο, τρεις και αφού κατάλαβα ότι μάλλον τα ματιάζω μόνη μου, άλλαξα πορεία πλεύσης και παραμύθιαζα τον κόσμο! Με ρωτούσαν οι καημένοι, εσύ που έχεις και 2 μωρά πως πας; Κοιμάσαι καθόλου τα βράδια; Και εγώ απαντούσα ψευδώς, ότι δεν έκλεινα μάτι όλο το βράδυ! Τους δούλευα κοινώς ψιλό γαζί! Το κόλπο έπιανε και τα μικρά συνέχιζαν να κοιμούνται αμέριμνα! Αισθάνομαι άσχημα για τα ψέματά μου, αλλά νομίζω πως ήταν κατα συνθήκη ψέματα, για να εξασφαλίσω η δόλια μάνα, το πολύτιμο οκτάωρο ύπνου μου! (Την ανάρτηση την έγραψα χθες, αλλά το βράδυ δεν κοιμήθηκα! Μάλλον ματιάστηκα πάλι!!! Βέβαια έχουμε και την γρίπη που μας ταλαιπωρεί… αλλά είπαμε ο ψυχαναγκασμός μου δεν με αφήνει να το περάσω για τυχαίο!)\nΤα μικρά μου γενικά δεν έβαζαν στο στόμα τους κομματάκια από παιχνίδια και άλλα πράγματα από κάτω! Ποτέ! Δεν είχαν βάλει ούτε ένα μικρό κομματάκι! Μέχρι που πήγαμε στο camping και ήταν 15 μηνών. (Η πρώτη φορά που πήγαμε ήταν 3 μηνών… Οκ είμαι τρελή, αλλά αυτό είναι άλλη ανάρτηση!) Εκεί λοιπόν, μόλις είχαν ξεκινήσει να περπατούν και ήθελαν να εξερευνήσουν τον κόσμο! Ήσυχη εγώ, σκέφτομαι… Έλα μωρέ, αφού δεν τρώνε πράγματα από κάτω, καλά είμαστε! Άστα να χαρούν! (Ναι καλά, μη φας! Έχω γλαρόσουπα.) Πριν προλάβω να τελειώσω την σκέψη μου, η κόρη που έχει σκύψει , έχει πάρει ένα μεγάλο σαλιγκάρι από κάτω, και το έχει φάει! Ωμό! Βγάζαμε καύκαλα από το στόμα της! Έπαθα το σοκ της ζωής μου! Ευτυχώς η μικρή δεν έπαθε κάτι! Και ακόμα πιο ευτυχώς δεν της άρεσε και δεν ξαναδοκίμασε ποτέ! Ο δε Δρακούλης, μάλλον από τις τσιρίδες που έβαλα, δεν τόλμησε καν να αγγίξει τίποτα από κάτω!!! Καμία φορά!!! (Βέβαια τώρα που το συζητάω δεν το αποκλείω αν και είναι 5 χρονών πια, να το μάτιασα και να μου κάνει κανένα χουνέρι!)\nΌσες φορές σκεφτώ πόσο τυχερή είμαι, που ενώ γύρω μας σέρνονται ιώσεις, εμείς την έχουμε σκαπουλάρει… στάνταρ θα αρρωστήσουν μέσα στις επόμενες 6 με 12 ώρες! Στάνταρ!!!\nΗ κατάσταση μου όμως έχει προχωρήσει! Το αντιπυρετικό το έχω όλο τον χρόνο πάνω στον πάγκο της κουζίνας, σε συγκεκριμένη θέση! Όχι λόγο του ότι είμαι ακατάστατη! Απλά τις λιγοστές φορές που το μάζεψα και το έβαλα στη θέση του κάτω στο ντουλάπι, μαζί με τα άλλα φάρμακα, σε λιγότερες από 2 ώρες το χρειαστήκαμε! Πείτε μου τώρα αν αυτό είναι τυχαίο! Και βέβαια κάθε φορά που το μάζευα, έλεγα: Έλα μωρέ, να το μαζέψω, έφτιαξε ο καιρός και αυτά ούτε μύξα δεν έχουν! Από τότε που το συνειδητοποίησα, το αφήνω στο πάγκο της κουζίνας, σε θέση περιοπής, επίτηδες όοοολο το χρόνο, και για να είμαι ειλικρινής τόσο πολύ το έχω συνηθίσει, που πιστεύω πως τις σπάνιες φορές που δεν το έχω πάνω στον πάγκο πρώτη μούρη, κάτι μου λείπει!!!\nΕντάξει την άποψη μου για το νόμο του Μέρφυ και τις εξόδους, σας τις έχω πει αναλυτικά!\nΤο συμπέρασμα είναι πως όσες φορές σκεφτώ κάτι, ή κάποιος εκεί πάνω παίζει μαζί μου ή αυτοματιάζομαι! Έχω καταλήξει ότι συμβαίνει το δεύτερο! Υπήρχαν φορές που σκέφτηκα για να αποφύγω κάποια κατάσταση, να πω πως τα μικρά ήταν κάπως ψιλογριπωμένα… και το μετάνιωσα οικτρά! Την ίδια στιγμή που το έλεγα, ανέβαζαν και πυρετό! Καλά να πάθω γιατί με αυτά δεν παίζουμε!\nΒέβαια όσο και να το έχω προσπαθήσει να ματιαστώ στο θετικό του, δεν έχει πιάσει ποτέ! Ας πούμε τα πέντε νούμερα του Τζόκερ, δεν μπόρεσα ακόμα να τα “ματιάσω”. Επίσης όσο ματιάζομαι εγώ, άλλο τόσο πιστεύω πως με ματιάζουν και κάποια συγκεκριμένα πρόσωπα, του περιβάλλοντός μας, αλλά αυτό είναι επίσης μεγάλη συζήτηση! Και όσοι βιαστείτε να ρωτήσετε, δεν είμαι Σαββατογεννημένη! Απλά για καλό και για κακό μην τα βάζετε μαζί μου!\nΠροηγούμενο άρθροΑνοιξιάτικες κατασκευές!\nΕπόμενο άρθροSpring’s wind of change!\nLiving 'n' Love 25 Φεβρουαρίου 2016 At 12:11\nΔεν πιστεύω στο μάτι, μα καθόλου όμως, κι έχουν δημιουργηθεί… αβυσσαλέες έχθρες εξαιτίας αυτού!\nΜερικές φορές, όταν έχω κέφια, το διασκεδάζω να με ξεματιάζουν, αλλά το ντεπονάκι μου το 'χω πάρει κι είμαστε όλοι ευτυχείς: εμένα που μου πέρασε ο πονοκέφαλος και της "ξεματιάστρας" ότι επιτέλεσε έργο!\nΌπου υπάρχει παιδί υπάρχει κι απρόοπτο, μην ανησυχείς! ^.^\nΤο κείμενό σου απολαυστικότατο!\nΠεραστικά στα μικρούλια σου,\nΚαλό απόγευμα και φιλιά!♥\nTzina Varotsi 25 Φεβρουαρίου 2016 At 12:17\nγέλασα απίστευτα με το ντεπόν "εικαστική παρέμβαση" στον πάγκο της κουζίνας χαχαχαχαχαχαχαχα!\nποιώ - ελένη 25 Φεβρουαρίου 2016 At 12:44\nΜάτι ξεμάτι όλα είναι θέμα οπτικής\nΒάλε χάντρα μια σκελίδα σκόρδο φτύσε\nτον κόρφο σου κι όλα θα περάσουν\nΜην πτοείσαι πάνω απ' όλα!!!!\nφιλάκια στα αγαπημένα μικρούλια ♥\nΓιώτα Bloggologies 25 Φεβρουαρίου 2016 At 13:04\nΚαλά, το ντεπόν στον πάγκο της κουζίνας το έκανα κατευθείαν εικονα χαχαχαχααχαα Να σου πω κι εγω πιστεύω στο μάτι…βασικά πιστεύω στην κακή ενέργεια….όσο για το "Σαββατογεννημένη" που λες, εγω είμαι σαββατογεννημένη και οι "κατάρες" μου πολλές φορές έχουν βγει (μπρρρρρρρρρρρρ μάγισσα) τα ¨καλά" πάλι δε "βγαίνουν" ποτε!!!!!\nΩραίο κείμενο φίλη!!!!\nZina Z 25 Φεβρουαρίου 2016 At 13:09\nωπα ωπα φιλεναδα εδω θα τα χαλασουμε… τι θα πει ευτυχως δεν το ξαναφαγε? τα σαλιγκαρακια τι εχουν??? με ντοματουλα, πατατουλα και κολοκυθακια ειναι σουπερ! χαχαχαχα\nοσο για το πρωτο σχολιο…και εγω το εχω παρατηρησει! :/\nCreations With Fantasy 25 Φεβρουαρίου 2016 At 13:27\nΕγω πιστεύω στο ματι και πολυ μαλιστα. Στο κακο ματι και την κακογλωσσια. Επισης συμφωνώ μαζι σου οτι οταν λεω κατι θετικο για την οικογενεια μου έρχονται αυτα που δεν θελω. Ασε μην συζητήσουμε για το θεμα που το μεγαλο μου το τερατακι καταπιε κερμα…τρατζικ! Να ναι καλα η μανα μου και η πεθερα μου που ξεματιαζουν!\nNasia 25 Φεβρουαρίου 2016 At 13:56\nεγώ σχολίασα στην προηγούμενη ανάρτηση που απέσυρες! Δεν τα ξαναλέω!\nΦτου φτου φτου σκόρδα !\nClelia - Νεράιδες και Δράκοι 26 Φεβρουαρίου 2016 At 11:16\nΆσε τι έπαθα!!! Το πάτησε το κουμπί ο Κων/νος και εγώ έγραφα και έγραφα και πάω να πατήσω αποθήκευση και βλέπω ότι έχει δημοσιευτεί ήδη! Έπαθα ένα εγκεφαλικό ότι μπορεί κάποιος να την διάβασε και από την ταραχή πατάω το Εrase! Ευτυχώς είσαι δική μου! χαχαχα!!!\nsyros2js 25 Φεβρουαρίου 2016 At 14:29\nΕίμαι κάθαρμα! Εσύ έχεις τον "πόνο" σου κι εγώ κλαίω από τα γέλια!\nΑλλά στο κάτω-κάτω, εσύ φταις! Ας μην τα έγραφες τόσο απολαυστικά, τί να σου κάνω?! Ώχουουουου!\nΓια να είμαι ειλικρινής, Γιάννα και προλήψεις και κυρίως μάτι, δεν πάνε μαζί!\nΚι έτσι και πάρω χαμπάρι πως πάει να με ξεματιάσει η μαμά μου ή ο μπαμπάς του Γιάννη (ευτυχώς ο δικός μου μπαμπάς και η πεθερά μου, δεν είναι τόσο…), εκεί να δεις γλέντια!\nΤελικά, εσείς οι γονείς το έχετε το θέμα! Ας το καθυστερήσω όσο μπορώ γιατί με βλέπω να κάνω ανάρτηση ακόμα πιο σπαρταριστή από τη δική σου!\nMary Liodou 25 Φεβρουαρίου 2016 At 14:34\nαχαχαχαχα Κλειώ μου είσαι δικιά μου τέλος…μα τα έχω κάνει και εγώ ΟΛΑ αυτά;! Τι χαρά δεν είμαι η μόνη τρελή στον κόσμο αυτό!!!! Σε φιλώ!\n'Ελεν B 25 Φεβρουαρίου 2016 At 19:49\nΦιλενάδα ένα έχω να πω: Σε καταλαβαίνω!!\nδε προλαβαίνω να πω καλή κουβέντα για τα παιδιά μου αμέσως να γυρίσει ανάποδα…. τα πάνω κάτω δηλ… ΕΛΕΟΣ…\nλέω κοιμούνται;;; ξενύχτι την ίδια νύχτα κιόλας…\nλέω τρώνε απ' όλα;; αρχίζουν τα μπλιαχ την ίδια με΄ρα….\nλέω με ακούνε στο δρόμο κ δε κάνουν σα παλαβά;; θα παρεκτραπούν την ίδια μέρα….\nΕ λοιπόν…. ΔΕ ΛΕΩ ΤΙΠΟΤΑ ΚΑΛΟ…. τα λέω όλα χάλια… χάλια μαύρα….\nTo Paixnidaki 25 Φεβρουαρίου 2016 At 21:54\nΚλειώ μου αστείο μου κορίτσι! Γελάω ακόμα με το σαλιγκάρι θα είχα πάθει νευρικό κλονισμό χαχα.. Όσο για το μάτι δεν πιστεύω καθόλου μα καθόλου! Άνθρωποι είμαστε όλο και κάτι θα μας συμβεί! ! Σε φιλώ γλυκά ?❤????\nΥΓ. Μπορώ να σχολιάζω από κινητό επιτέλους κατάλαβα τι θα κάνω! !!! ???\nClelia - Νεράιδες και Δράκοι 26 Φεβρουαρίου 2016 At 11:19\nΚαλά μη νομίζεις στο σαλιγκάρι και εγώ νευρικό κλονισμό έπαθα! Όταν είδα ότι δεν έπαθε κάτι, χαλάρωσα! Και τώρα πια λέω ότι αφού έφαγε αυτό και δεν έπαθε τίποτα δεν κινδυνεύει αυτό το παιδί με δηλητηρίαση! Φιλιά πολλά!\nDespoina Apazoglou 26 Φεβρουαρίου 2016 At 09:12\nΈχω λιώσει στο γέλιο!!Αυτό με το αντιπυρετικό όλα τα λεφτά!!\nClelia - Νεράιδες και Δράκοι 26 Φεβρουαρίου 2016 At 11:20\nΛοιπόν επειδή με το αντιπυρετικό είδα πως άρεσε σε όλες, δεσμεύομαι να ανεβάσω φωτογραφία του πάγκου άμεσα! Με το ντεπόν πάνω εννοείται! (panadol για την ακρίβεια!)\nΕλπίδα - two boys and hope 27 Φεβρουαρίου 2016 At 09:43\nχαχαχαχαχα… μα ποσο σε νιώθω… Πραγματικα…Ακριβως τα ιδια… Μα ακριβως ομως.. Ιδιως με τα αντιπυρετικα….βεβαια εμενα αυτο πιανει με το otrivin χαχαχα… Οποτε αυτο εχω μονιμως εξω… Μηπως να βαλουμε καμια χαντρα;;; φιλια\nNiki Pap 28 Φεβρουαρίου 2016 At 14:17\nΑν και δεν πίστεψα, δεν πιστευώ και ελπίζω το ίδιο στο μέλλον μου έχουν συμβεί ειδικά αυτό με τον ύπνο. Και για να πω την αλήθεια ειδικά στο δεύτερο παιδί μου έλεγα και εγώ το ίδιο ψεματάκι, και καλά μας έχει όλη τη νύχτα στο πόδι και κλαίει συνέχεια ενώ αυτό έριχνε ύπνους τρικούβερτους!!!\nΕπίσης με γεια η εμφάνιση. Πολύ μου αρέσει!!! Είμαι και εγώ στις αλλαγές οπότε δίνε ιδέες!!\nΑννα Σιγρέκη 29 Φεβρουαρίου 2016 At 09:25\nΚλειώ μου σε καταλαβαίνω απόλυτα!Κάθε μέρα διαβάζω την ευχὴ βασκανίας του Μεγάλου Βασιλείου και βάζω και την μαμά μου να την διαβάσει άλλες τρεις φορές… Νομίζω ότι μόνη μου ματιάζομαι τελικά και ματιάζω και τον Γιωργάκη μου��…Καλή σου μέρα και καλή εβδομάδα��http://sigrekiannainteriors.com/\nYiannaM Panou 6 Μαρτίου 2016 At 06:34\nΑχαχαχα ε λοιπόν έχεις απόλυτο δίκιο!! Ισχύουν ΟΛΑ!!!!


Τουσκ: "Πιο σημαντικές από τις δικές μας οι προθέσεις Τσίπρα" - Νέα Κρήτη\nΤουσκ: "Πιο σημαντικές από τις δικές μας οι προθέσεις Τσίπρα"\nΗμερομηνία δημοσίευσης: 20/03/2015, 00:25\nΤελευταία ενημέρωση: 20/03/2015, 00:28\nΣε εξέλιξη βρίσκεται η επταμερής συνάντηση που διαδέχτηκε τη Σύνοδο Κορυφής στις Βρυξέλλες, μετά το τέλος της οποίας ακολούθησε κοινή συνέντευξη Τύπου του Ζ.Κ.Γιουνκέρ και του Ντόναλντ Τουσκ.\nΤη συνέντευξη Τύπου μονοπώλησε το θέμα της Ουκρανίας ενώ δεν έλειψαν και δύο ερωτήσεις από δημοσιογράφους για το ελληνικό ζήτημα. Ωστόσο, και οι δύο άνδρες απέφυγαν να απαντήσουν, ενώ ο πρόεδρος του Ευρωπαϊκού Συμβουλίου Ντόναλντ Τουσκ αρκέστηκε να δηλώσει ότι «η συνάντηση έγινε μετά από αίτημα του κ. Τσίπρα και όχι δικό μας, οπότε οι δικές του προθέσεις είναι πιο σημαντικές από τις δικές μας. Δεν είναι χρήσιμο να εκδηλώσουμε τις προθέσεις μας αλλά να ακούσετε τα αποτελέσματα».\nΑναφερόμενος στο θέμα της Ουκρανίας ο κ. Τουσκ δήλωσε ότι «η διάρκεια των κυρώσεων σε βάρος της Ρωσίας θα συνδεθεί ξεκάθαρα με την πλήρη εφαρμογή των συμφωνιών του Μινσκ που επέτρεψαν να κηρυχθεί κατάπαυση του πυρός επί του πεδίου, κάτι που σημαίνει ότι οι οικονομικές κυρώσεις θα συνεχίσουν να επιβάλλονται μέχρι το τέλος του 2015».\nΑμέσως μετά την ολοκλήρωση της επταμερούς συνάντησης θα ακολουθήσει συνέντευξη Τύπου της Αγκελα Μέρκελ και του Φρανσουά Ολαντ.\nΣτη συνάντηση συμμετέχουν ο Ελληνας πρωθυπουργός Αλέξης Τσίπρας, ο Φρανσουά Ολάντ, η Αγκελα Μέρκελ, ο Μάριο Ντράγκι, ο Ντόναλντ Τουσκ, ο Ούβε Κορσέπιους, γενικός γραμματέας του Συμβουλίου, ο Ζαν Κλοντ Γιουνκέρ και ο Γερούν Ντάισελμπλουμ.\nΟ τελευταίος σε δηλώσεις που έκανε νωρίτερα είπε ότι έχει επιτευχθεί μικρή πρόοδος με την Ελλάδα και εξέφρασε την ελπίδα ότι η συνάντηση στις Βρυξέλλες θα μπορέσει να οδηγήσει σε μία συμφωνία. Ο Oλλανδός υπουργός Οικονομικών υποστήριξε ότι η Ευρωζώνη είναι έτοιμη να στηρίξει την Ελλάδα στη βάση της συμφωνίας της 20ης Φεβρουαρίου. «Θα πρέπει να εργαστούμε σκληρά για να καταλήξουμε σε ένα πακέτο που πρέπει να εφαρμοστεί μέσα στους επόμενους τρεις μήνες» πρόσθεσε ο Ολλανδός υπουργός Οικονομικών και επικεφαλής της Ευρωομάδας. «Ο χρόνος εξαντλείται. Δεν έχουμε πολύ χρόνο, επομένως χρειάζεται πραγματικά να πιάσουμε δουλειά», τόνισε.\nΥπενθυμίζεται ότι η συμμετοχή του κ. Ντάισελμπλουμ στη συνάντηση που θα πραγματοποιηθεί μετά τη Σύνοδο Κορυφής στις Βρυξέλλες, με αίτημα του κ. Αλέξη Τσίπρα, γίνεται έπειτα από πίεση της Ευρωπαϊκής Επιτροπής, ώστε να εκπροσωπούνται τα κράτη - μέλη της Ευρωζώνης.


ΠΟΛΥ ΓΕΛΙΟ: Ο "Ξανθόπουλος" φεύγει για δρομολόγιο με Βιαμάξ (VIDEO) ~ BUS OLDTIMERS & REBUILDERS ΠΑΛΙΑ ΕΛΛΗΝΙΚΑ ΛΕΩΦΟΡΕΙΑ\n22:07 ΒΙΑΜΑΞ , ΓΕΛΙΟ , ΓΙΑΝΝΗΣ ΠΑΠΑΘΑΝΑΣΗΣ , ΛΑΕΓΕ , ΛΑΖΑΡΟΠΟΥΛΟΣ , BIAMAX , EOOE , LAEGE , MERCEDES , R495 , VIDEO No comments\nΑΠΟΚΛΕΙΣΤΙΚΟ: Βίντεο μικρού μήκους με τον κωμικό ηθοποιό Γιάννη Παπαθανάση να κάνει σάτυρα, μέσα σε παλιό λεωφορείο\nΗ αγάπη του φίλου ηθοποιού Γιάννη Παπαθανάση για τα παλιά λεωφορεία είναι δεδομένη την τελευταία εξαετία, από τότε που γύρισε την περίφημη σειρά διαφημίσεων που υποδυόταν τον Νίκο Ξανθόπουλο.\nΑπό τότε έχει συμμετάσχει σε πολλά events των αδελφών Λαζαρόπουλου με παλιά λεωφορεία, όπως στην πρόσφατη εκδήλωση της ΕΟΟΕ για τα ιστορικά αυτοκίνητα. Ο Γιάννης -τι άλλο θα έκανε- πήγε στο μουσειακό Mercedes Benz R495 της Βιαμάξ μόλις το είδε.\nΑποκλειστικά για τους αναγνώστες μας, μάλιστα, γύρισε μια σειρά από κωμικές σκηνές, ως "Ξανθόπουλος", που βγάζουν άφθονο γέλιο. Σε πρώτη φάση θα αναρτηθεί κάθε σκηνή ξεχωριστά και στο τέλος της σειράς, θα τα απολαύσετε όλα μαζί.\nΙδού το πρώτο βίντεο της σειράς:\nΑΠΙΣΤΕΥΤΟ! O Ξανθόπουλος με λεωφορείο Βιαμάξ στο Ζάππειο


https://selfservice.gr Automated picking: Είναι το επόμενο βήμα εξέλιξης του online grocery; – selfservice.gr | Σελφ σέρβις\nAutomated picking: Είναι το επόμενο βήμα εξέλιξης του online grocery;\nΗ απόφαση αντικατάστασης του ανθρώπινου δυναμικού από μηχανές είναι περισσότερο περίπλοκη από ότι ισχυρίζονται οι εταιρείες που κατασκευάζουν ρομποτικά συστήματα.\nΠέρα από το ύψος της επένδυσης και τα ηθικά ζητήματα που λειτουργούν ανασταλτικά, υπάρχει πάντα και το θέμα της αποτελεσματικής λειτουργίας των μηχανών.\nΗ εικόνα ανθρώπων και ρομπότ που συνεργάζονται σε κεντρικές αποθήκες εταιρειών, όπως η Amazon και η Walmart, είναι πλέον αρκετά συνηθισμένη. Μεταξύ των εργασιών που μπορούν να διεκπεραιώσουν αυτοκινούμενα ρομπότ εντός του χώρου των αποθηκών, θα εστιάσουμε στη συλλογή από το ράφι των προϊόντων που συνθέτουν μια παραγγελία, ώστε να είναι έτοιμη να αποσταλεί στον παραλήπτη της.\nΑυτή την περίοδο, στρέφοντας τη ματιά μας σε κάποιο φυσικό κατάστημα αλυσίδας σούπερ μάρκετ, θα δούμε εργαζόμενους, οι οποίοι συμβουλευόμενοι συνήθως μια έντυπη λίστα, συλλέγουν τα προϊόντα από τα ράφια, τα τοποθετούν σε ειδικά κουτιά μεταφοράς και τα παραδίδουν στον μεταφορέα που θα τα στείλει στον πελάτη. Σε μια αποθήκη, η ίδια εργασία γίνεται επίσης από ανθρώπινα χέρια, αν πρόκειται για μικρά αντικείμενα ή από εξειδικευμένα οχήματα, αν πρόκειται για παλέτες ή ογκώδη αντικείμενα.\nΟπότε, το ερώτημα είναι αν θα μπορούσαν να αντικατασταθούν αυτά τα ανθρώπινα χέρια μερικώς ή πλήρως από ρομποτικά συστήματα. Στο dark store της e-Fresh, ενός ελληνικού online grocery, ένα μηχανικό σύστημα έχει αναλάβει τη συλλογή των προϊόντων μιας παραγγελίας. Ωστόσο, η προετοιμασία της αποστολής γίνεται από εργαζόμενους της εταιρείας.\nΤα dark store που γεννήθηκαν στην πανδημία\nΣε ένα άρθρο που δημοσιεύτηκε στο Forbes.com τον περασμένο Ιούλιο, ο συντάκτης αναρωτιέται για τις αλλαγές που θα φέρει στον σχεδιασμό αποθηκών η χρήση αυτόνομων ή ημι-αυτόνομων ρομπότ. Στο πλαίσιο παγκόσμιας έρευνας που πραγματοποιήθηκε τον Απρίλιο του 2021 και συμπεριέλαβε τις γνώμες 720 ειδικών σε θέματα logistics, το 54% αυτών δήλωσαν ότι η χρήση αυτοματισμών και ρομποτικών συστημάτων θα επηρεάσει τον σχεδιασμό αποθηκών. Από την ίδια μελέτη προέκυψε το συμπέρασμα ότι σε αυτή τη φάση η κατηγορία των συστημάτων Automated Guided Vechile (AGV) είναι αυτή που παρουσιάζει τη μεγαλύτερη ανάπτυξη. Ωστόσο, το μέλλον φαίνεται να ανήκει στα Autonomous Mobile Robots (AMRs), τα οποία είναι πρακτικά AGVs, αλλά με περισσότερη τεχνητή ευφυΐα, ώστε να μη χρειάζεται να κινούνται μόνο πάνω σε μια προκαθορισμένη πορεία.\nΚαι στις δύο περιπτώσεις ρομποτικών οχημάτων, το κοινό χαρακτηριστικό είναι ότι κινούνται στο δάπεδο της αποθήκης, οπότε ακόμα και με επεκτεινόμενους βραχίονες μπορούν να διαχειριστούν αντικείμενα που βρίσκονται μέχρι ένα συγκεκριμένο ύψος. Μήπως, λοιπόν, οι αποθήκες που θα χρησιμοποιούνται για τις ανάγκες του online grocery δε θα χρειάζεται να είναι εξίσου ψηλές με τις υπάρχουσες;\nΚατά τη διάρκεια της πανδημίας, δημοσιεύτηκαν άρθρα που αφορούσαν την ποιότητα εργασίας στις αποθήκες της Amazon. Δύο από τα σημαντικά προβλήματα που αντιμετωπίζουν οι εργαζόμενοι σε αυτές είναι ο περιορισμένος χώρος και η έλλειψη κλιματισμού. Ελάχιστες από τις τεράστιες αποθήκες των μεγάλων λιανεμπόρων είναι κλιματιζόμενες, γεγονός που κάνει τις συνθήκες πολύ δύσκολες, ειδικά τα καλοκαίρια. Η χρήση των ρομπότ, ακόμα και αν δεν καταργήσει την ανθρώπινη παρουσία στις αποθήκες, έχει διπλό όφελος. Αφενός μειώνει την ανάγκη χρήσης κλιματισμού στο σύνολο της αποθήκης, όπου θα δουλεύουν κυρίως τα AMRs, και παράλληλα κάνει εφικτή την εγκατάσταση κλιματισμού στον χώρο που γίνεται η παράδοση των προϊόντων και οι εργαζόμενοι αναλαμβάνουν να προετοιμάσουν την παραγγελία του πελάτη. Αυτοί οι χώροι αντιπροσωπεύουν συνήθως λιγότερο από το 15% της αποθήκης και επομένως είναι πιο εύκολο να γίνουν κλιματιζόμενοι.\nΣε γενικές γραμμές, ο σχεδιασμός των μελλοντικών αποθηκών θα εστιάζει κυρίως στην καλύτερη εξυπηρέτηση των AGVs και AMRs, τα οποία θα κάνουν και την περισσότερη εργασία.\nΓια να προσγειωθούμε όμως στην πραγματικότητα της Ελλάδας. θα χρειαστεί να εστιάσουμε στο γεγονός ότι όλα τα παραπάνω συστήματα, λιγότερο ή περισσότερο, χρειάζονται στην καλύτερη περίπτωση έναν επανασχεδιασμό της αποθήκης, ενώ το ιδανικό σενάριο είναι η κατασκευή μιας αποθήκης που θα ταιριάζει καλύτερα στις δικές τους «ανάγκες». Κάτι τέτοιο δε φαίνεται να συμβαίνει προς το παρόν στην Ελλάδα, καθώς ακόμα και οι αποθηκευτικοί χώροι που αποκτήθηκαν πρόσφατα από τις αλυσίδες σούπερ μάρκετ για να εξυπηρετήσουν τις αγορές που γίνονται από το online κανάλι, δεν έχουν τις προδιαγραφές που απαιτούνται ώστε να λειτουργήσουν εντός τους αυτόνομα συστήματα.\nΣτην παρούσα κατάσταση, η επιλογή των AMRs φαίνεται να είναι η λύση με τα περισσότερα οφέλη. Καταρχάς απαιτεί λιγότερες επεμβάσεις στη διαμόρφωση της αποθήκης σε σχέση με τα AGVs. Επιπλέον, καθώς ο όγκος των παραγγελιών θα αυξάνεται, η προσθήκη νέων AMRs είναι απλή και δεν επιβαρύνει την επιχείρηση με επιπρόσθετα έξοδα. Στον αντίποδα, η ευελιξία των AMRs συνεπάγεται και μια διαδικασία εξέλιξης της τεχνητής τους ευφυίας. Αν και η εξέλιξη των αλγορίθμων γίνεται από τον κατασκευαστή, η εκπαίδευσή τους εξαρτάται και από βελτιώσεις που θα πραγματοποιούνται στη διάρκεια της λειτουργίας τους. Οπότε, ένα σύστημα AMRs, όπως και κάθε άλλο σύστημα τεχνητής νοημοσύνης, θα χρειαστεί κάποιο διάστημα ωρίμανσης. Οι κατασκευαστές συχνά αναφέρουν ότι η απόσβεση της επένδυσης είναι εφικτή ακόμα και μέσα σε έξι μήνες. Θεωρούμε όμως ότι αυτό το χρονικό διάστημα είναι μάλλον μικρό σε σχέση με την πραγματικότητα. Ενδεικτικά, το κόστος ενός AMR κυμαίνεται περίπου στα 30.000 δολάρια, ενώ για ένα AVG είναι περίπου 15.000 δολάρια, χωρίς όμως να συνυπολογίζεται το κόστος εγκατάστασης.\nΔεν υπάρχει μόνο μια κατάλληλη λύση\nΗ πραγματικότητα είναι ότι η ρομποτική βιομηχανία πειραματίζεται αυτή την περίοδο, επενδύοντας σε έρευνα και ανάπτυξη λύσεων για δεκάδες διαφορετικές εργασίες, μια εκ των οποίων είναι το pick-in. Πρακτικά, οι πιο δοκιμασμένες ρομποτικές λύσεις είναι οι βραχίονες που έχουν χρησιμοποιηθεί σε πολλούς βιομηχανικούς τομείς, με πρώτο αυτόν της αυτοκινητοβιομηχανίας. Είναι όμως εντελώς διαφορετικό ένα αυτόνομο ρομπότ με έναν ρομποτικό βραχίονα, ο οποίος μάλιστα παίρνει ενέργεια από σύνδεση με ρευματοδότη. Ενδεικτικά αναφέρουμε ότι ένας ρομποτικός βραχίονας τοποθετημένος πάνω σε ένα αυτόνομο όχημα, είναι πολύ δύσκολο να φτάσει πάνω από ένα συγκεκριμένο ύψος, ειδικά αν πρόκειται να μεταφέρει μεγάλο βάρος, γιατί η καταπόνηση που δέχεται μπορεί να προκαλέσει βλάβη. Αν πάλι προσπαθήσουμε να τον κάνουμε άθραυστο, τότε το βάρος της όλης κατασκευής θα απαιτεί μεγάλα ποσά ενέργειας. Η Ocado ισχυρίζεται ότι έχει κατασκευάσει έναν βραχίονα, ο οποίος μπορεί να κάνει pick-in περίπου του 70% των αντικειμένων σε μια αποθήκη online grocery, ενώ για το υπόλοιπο 30% χρειάζονται ανθρώπινα χέρια.\nΜε αυτά τα δεδομένα, πριν την επιλογή μιας λύσης θα πρέπει να προηγηθεί πολύ σχολαστική μελέτη του έργου που το ρομποτικό σύστημα θα κληθεί να εξυπηρετήσει, στο πλαίσιο των ιδιαιτεροτήτων που έχει η αποθήκη. Θεωρούμε ότι σήμερα είναι λίγες οι εταιρείες στην Ελλάδα που σκέφτονται να κατασκευάσουν αποθήκες ειδικά σχεδιασμένες για να υποδεχτούν ρομποτικά συστήματα, οπότε το έργο προσαρμογής ρομπότ στις υπάρχουσες αποθήκες θα είναι πιο πολύπλοκο.\nΑν και βάσει των πληροφοριών που συλλέξαμε δε φαίνεται μέχρι στιγμής να υπάρχουν ελληνικές εταιρείες online grocery που να έχουν προχωρήσει στην υλοποίηση λύσεων pick-in με αυτόνομα ρομποτικά συστήματα, μια λύση που ακούγεται αρκετά είναι αυτή της AutoStore. Η εταιρεία ισχυρίζεται ότι είναι προσφέρει την πιο αναπτυσσόμενη ρομποτική λύση στον τομέα των αποθηκών, γεγονός που σε κάποιο βαθμό επιβεβαιώνεται από τη λίστα των έργων που δημοσιεύει. Ελληνικές εταιρείες που ακούσαμε ότι εξετάζουν μια τέτοια λύση είναι η You.gr, θυγατρική της Infoquest και η Καυκάς. Ωστόσο, δεν είχαμε κάποια επίσημη απάντηση των εταιρειών σχετικά με την επιβεβαίωση της πληροφορίας.


Χριστιανικά μωσαϊκά στην Ρωμαϊκή Αγορά – romeingreek.eu\nΧριστιανικά μωσαϊκά στην Ρωμαϊκή Αγορά\nΣήμερα θα συνεχίσουμε το ταξίδι μας στην ανακάλυψη της τέχνης του ψηφιδωτού στην Ρώμη, με προορισμό δύο εκκλησίες, την Σάντα Φραντσέσκα Ρομάνα και τους Άγιους Κοσμά και Δαμιανό. Είναι κοντά η μία με την άλλη, μόνο λίγες δεκάδες μέτρα τις χωρίζουν και βρίσκονται και οι δύο σχεδόν στο εσωτερικό της Ρωμαϊκής Αγοράς. Δεν είναι λοιπόν τυχαίο πως για την κατασκευή τους χρησιμοποιήθηκαν μέρη αρχαίων δομών. Εκτός από αυτό το κοινό χαρακτηριστικό, άλλα κοινά σημεία των δύο εκκλησιών είναι τα παλιά ψηφιδωτά και οι παλιές εικόνες της Παναγίας που κατέχουν.\nΗ Σάντα Φραντσέσκα Ρομάνα και η Ρωμαϊκή Αγορά\nΗ Σάντα Φραντσέσκα Ρομάνα κατασκευάστηκε γύρω στο 850 μ.Χ., πάνω στα ερείπια του ρωμαϊκού ναού της Αφροδίτης, λίγα μόλις μέτρα από το Κολοσσαίο. Είναι η εποχή που τα χριστιανικά χτίσματα καταλαμβάνουν τους ρωμαϊκούς χώρους. Αρχικά είχε ονομαστεί Σάντα Μαρία Νόβα, στο σημείο που κατά την παράδοση ο Σίμων ο Μάγος είχε προκαλέσει σε επίδειξη μαγείας τον απόστολο Πέτρο (θα αναφερθούμε παρακάτω). Θα πάρει το σημερινό της όνομα στα 1440, όταν θα ταφεί εκεί η Φραντσέσκα Μπούσα, μια ευγενής που θα αφιερώσει την ζωή της και την περιουσία τους στους άπορους και τους ασθενείς. Ο τάφος της υπάρχει ακόμα στην κρύπτη της εκκλησίας και μπορεί κανείς να δει τον σκελετός της πίσω από ένα τζάμι, κατεβαίνοντας τα σκαλιά που βρίσκονται αριστερά και δεξιά του ιερού. Το 1649 ο Μπερνίνι θα τοποθετήσει και ένα επιχρυσωμένο μπρούτζινο άγαλμα της αγίας, το οποίο θα κλαπεί από τους Γάλλους του Ναπολέοντα το 1798.\nΗ εκκλησία δέχτηκε αρκετές μετατροπές, από τις οποίες η κυριότερη ήταν αυτή του 17ου αιώνα, όταν θα «πέσει θύμα» της Αντιμεταρρύθμισης και θα χάσει οριστικά τον παλαιοχριστιανικό και μεσαιωνικό χαρακτήρα της. Διαθέτει και ένα πανέμορφο κωδωνοστάσιο ρωμανικού στυλ, κατασκευής αρχών 12ου αιώνα, εποχή που φιλοτεχνήθηκε και το ψηφιδωτό της κόγχης.\nΗ Παναγία Βασίλισσα με τον Χριστό και πλαισιωμένη από τους Ιάκωβο, Ιωάννη, Πέτρο και Ανδρέα. Είναι έργο ρωμαϊκής σχολής των αρχών του 12ου αιώνα. Από κάτω διακρίνεται μια εικόνα της Παναγίας Οδηγήτριας του 12ου αιώνα.\nΗ εκκλησία φιλοξενεί επίσης την παλαιότερη εικόνα της Παναγίας στην Ρώμη. Πρόκειται για μια εικόνα της Παναγίας Οδηγήτριας, έργο του 5ου αιώνα. Ανακαλύφθηκε εντελώς τυχαία το 1950, κάτω από το στρώμα μιας μεταγενέστερης αναγεννησιακής εικόνας. Πιστεύεται πως κατασκευάστηκε στην Κωνσταντινούπολη και κλάπηκε από τον Βαλδουίνο Β΄, το τελευταίο Λατίνο αυτοκράτορα της Ανατολής, όταν έφυγε από την Κωνσταντινούπολη το 1261.\nΣτα δεξιά, όπως κοιτάμε το ιερό, βρίσκεται εντοιχισμένη η πλάκα γνωστή σαν silices apostolici. Είναι η πλάκα του πεζοδρομίου της Ιεράς Οδού με τα ίχνη των γονάτων του Απ. Πέτρου. Λέγεται πως όταν Ο Σίμων ο Μάγος βρίσκονταν στην Ρώμη, εκτελώντας διάφορες μαγείες και προκαλώντας τον θαυμασμό του κόσμου, συνάντησε μια μέρα εκεί τον Πέτρο και τον Παύλο και τους προκάλεσε σε έναν διαγωνισμό μαγείας. Όταν ανυψώθηκε και άρχισε να πετάει γύρω τους, ο Πέτρος έπεσε στα γόνατα και παρακάλεσε τον Θεό να επέμβει. Αμέσως η μαγεία έπαψε και ο Σίμωνας συντρίφτηκε στο έδαφος. Η επιγραφή λέει: «Σε αυτές τις πλάκες έθεσε τα γόνατά του ο Απ. Πέτρος όταν οι δαίμονες σήκωσαν τον Σίμωνα Μάγο στον αέρα».\nΗ εκκλησία της Σάντα Φραντσέσκα Ρομάνα είναι από τις πιο περιζήτητες εκκλησίες της Ρώμης για την τέλεση γάμων και οι κρατήσεις μπορεί να έχουν χρόνο αναμονής έως και πάνω από 2 χρόνια. Η εκκλησία είναι πολύ όμορφη επίσης λόγω της γειτνίασης της με την Ρωμαϊκή Αγορά και το Κολοσσαίο και λόγω της ευκολίας πρόσβασης στον αρχαιολογικό χώρο, όπου τα ζευγάρια πηγαίνουν μετά την τελετή για την φωτογράφηση. Ένας από τους πιο γνωστούς γάμους που έγιναν έδώ ήταν αυτός μεταξύ του Tyrone Power και της Linda Christian, το 1949 (ο δεύτερος γάμος του αιώνα, για την εποχή, μετά από αυτόν της Ελισάβετ της Αγγλίας).\nΓια την βασιλική των Αγίων Κοσμά και Δαμιανού είχαμε αναφερθεί στην δημοσίευση για τον αρχαίο χάρτη της Ρώμης, μια ενδιαφέρουσα πτυχή της ιστορίας της Ρώμης.\nΚατασκευάστηκε στα ερείπια του ναού της Ειρήνης και χρησιμοποίησε σαν είσοδο τον κυκλικό ναό που έχτισε ο Μαξέντιος προς τιμή του γιου του Ρωμύλου. Αυτός ο ναός, μαζί με τη βιβλιοθήκη της Αγοράς της Ειρήνης, δωρήθηκε από τον Θεοδώριχο, τον βασιλιά των Οστρογότθων στον Πάπα Φήλιξ Δ’ το 527. Ο πάπας τότε ένωσε τα δύο κτίρια για να δημιουργήσει μια βασιλική αφιερωμένη στους δύο αγίους. Πρόκειται για τον πρώτο χώρο χριστιανικής λατρείας στην Ρωμαίκή Αγορά. Σήμερα η είσοδος από την Ρωμαίκή Αγορά δεν επικοινωνεί πλέον με την βασιλική αλλά χρησιμοποιείται μια νέα είσοδος στην via dei Fori Imperiali.\nΗ παλαιά είσοδος της βασιλικής από την Ρωμαϊκή Αγορά, διαμέσου του ναού του Ρωμύλου. Τώρα είναι ξεχωριστός εκθεσιακός χώρος.\nΤο ψηφιδωτό του θόλου της αψίδας\nΤο ψηφιδωτό του θόλου της αψίδας είναι ένα από τα πιο παλιά στην Ρώμη και ανάγεται περίπου στα 530. Πρόκειται για ένα από τα τελευταία έργα της παλαιοχριστιανικής σχολής της Ρώμης, μοντέλο για τα επόμενα, τουλάχιστον μέχρι τον 9° αιώνα. Κατόπιν οι αναπαραστάσεις θα ασχοληθούν κυρίως με την Παναγία.\nΣε αυτά τα έργα ο αριθμός των μορφών που αναπαριστάνονται είναι πάντα μονός. Το ψηφιδωτό αναπαριστά την υποδοχή από τους ουρανούς των δύο αγίων-προστατών του ναού. Στο κέντρο δεσπόζει η κεντρική φιγούρα του Χριστού, ο οποίος, κρατώντας μια περγαμηνή στο αριστερό χέρι και με το δεξί να δείχνει ένα αστέρι, στέκεται πιο ψηλά σε σχέση με τις άλλες φιγούρες, ενώ πατάει ανάλαφρα πάνω σε κόκκινα και γαλαζωπά συννεφάκια που κατακλύζουν τον μπλε ουρανό πίσω του. Στα πλάγια, σε ένα ειδυλλιακό λιβάδι, βρίσκεται στα αριστερά του ο απόστολος Παύλος ο οποίος παρουσιάζει τον Άγιο Κοσμά με τον πάπα Φήλιξ Δ’, να προσφέρει το πρόπλασμα του ναού και στα δεξιά του ο απόστολος Πέτρος, παρουσιάζει τον Άγιο Δαμιανό και τον Άγιο Θεόδωρο. Στο τύμπανο ακριβώς από κάτω αναπαριστώνται οι απόστολοι με τη μορφή προβάτων.\nΜπροστά από το ψηφιδωτό βρίσκεται μια εικόνα της Παναγίας του 12ου αιώνα. Ονομάζεται Madonna della Salute και ήταν πολύ αγαπητή στον πάπα Γρηγόριο Α’. Λέγεται πως της ήταν πολύ αφοσιωμένος αλλά μια μέρα, περνώντας μέσα από τη Ρωμαϊκή Αγορά δεν σταμάτησε να χαιρετήσει την Παναγία, όπως συνήθιζε να κάνει. Τότε εμφανίστηκε σε αυτόν λίγο παραπέρα και τον επέπληξε, λέγοντας του: «Γρηγόριε, γιατί δεν με χαιρετάς άλλο;» Τότε ο πάπας επέστρεψε, μπήκε στο ναό, και ζήτησε συγγνώμη. Ή τουλάχιστον έτσι λέει η παράδοση …Πάντως από τότε η εικόνα ονομάζεται «Παναγία του Χαιρετισμού» (Saluto) που κατόπιν αλλοίωσης έγινε «Παναγία της Υγείας» (Salute).\nΚοντά στην είσοδο βρίσκεται το παρεκκλήσι του Εσταυρωμένου. Εκεί, κάτω από το θυσιαστήριο φυλάσσονται τα λείψανα των Κοσμά και Δαμιανού, σε ένα βάθρο από κόκκινο πορφυρίτη. Η τοιχογραφία του Εσταυρωμένου που βρίσκεται από πάνω είναι του 13ου αιώνα και είναι δείγμα μιας ασυνήθιστης εικονογραφίας του Χριστού στον Σταυρό, ο οποίος δεν είναι γυμνός αλλά φέρει κολόβιο, το ένδυμα το οποίο φορούσε σε ορισμένες περιπτώσεις ο Αυτοκράτορας του Βυζαντίου.\nΚαι σε αυτή την βασιλική η λίστα αναμονής για γάμο ξεπερνάει το ένα έτος.\nΤέλος, σε μια από τις αίθουσες που ανοίγονται από την εσωτερική αυλή, μπορούμε να δούμε μια τεράστια αυθεντική ναπολιτάνικη φάτνη του 18ου αιώνα.\nΛόγω της κοντινής μεταξύ αυτών απόσταση, η επίσκεψη και στις δύο βασιλικές δεν διαρκεί παραπάνω από μία ώρα.\nΝήσος Τιβερίνα, το νησί της περίθαλψης\nΠεριήγηση στον ‘Αγιο Πέτρο (Β’ μέρος – υπόλοιποι καλλιτέχνες)\nΣάντα Μαρία Ντελ Πόπολο\nΠεριήγηση στον Άγιο Πέτρο (Α’ μέρος – Μπερνίνι)\nCategories: Arte, Campitelli (X), Chiese, Εκκλησίες, Τέχνη 04/10/2015\nTags: Cosma e DamianoodigitriaSanta Francesca RomanaΆγιοι Κοσμάς και ΔαμιανόςγάμοςεικόναοδηγήτριαπαναγίαΡωμαϊκή ΑγοράΣάντα Φραντσέσκα ΡομάναΣίμων ο ΜάγοςΨηφιδωτά\nPreviousPrevious post:Portus, το αρχαίο λιμάνι της ΡώμηςNextNext post:Αφομοίωση


SMART 1 Home - Πακέτο ανακαίνισης για οικίες από 40 έως 60 τ.μ. | anakainisihellas.gr\nΑρχική » SMART 1 Home - Πακέτο ανακαίνισης για οικίες από 40 έως 60 τ.μ.\nSMART 1 Home - Πακετο ανακαινισης για οικιες απο 40 εως 60 τ.μ.\nΟι εργασίες που περιλαμβάνει το πακέτο SMART 1 Home :\nΠΡΟΚΑΤΑΡΚΤΙΚΕΣ ΕΡΓΑΣΙΕΣ – Πακέτο ανακαίνισης σπιτιού 40τμ έως 60τμ\nΔημιουργία νέων κατόψεων των χώρων (αν απαιτείται).\nΑΠΟΞΗΛΩΣΕΙΣ – ΚΑΘΑΙΡΕΣΕΙΣ – Πακέτο ανακαίνισης σπιτιού 40τμ έως 60τμ\nΚαθαίρεση των παλαιών πλακιδίων (κουζίνα, μπάνιο, δάπεδο).\nΚαθαίρεση της παλαιάς υδραυλικής εγκατάστασης & του παλιού αποχετευτικού δικτύου.\nΚαθαίρεση των παλαιών ειδών υγιεινής (μπάνιο, κουζίνα).\nΑποξήλωση της παλαιάς ηλεκτρολογικής εγκατάστασης.\nΑποξήλωση του παλαιού ηλεκτρολογικού πίνακα & των παλαιών πριζοδιακοπτών.\nΚαθαίρεση των παλαιών ντουλαπιών κουζίνας.\nΜΠΑΖΑ – ΔΙAΦΟΡΑ – Πακέτο ανακαίνισης σπιτιού 40τμ έως 60τμ\nΤοποθέτηση χωνιών κατάβασης για μπάζα (αν απαιτείται).\nΤοποθέτηση ανυψωτικού μηχανήματος υλικών (αν απαιτείται).\nΑμπαλάρισμα επίπλων (αν απαιτείται).\nΣΟΒΑΤΙΣΜΑΤΑ – Πακέτο ανακαίνισης σπιτιού 40τμ έως 60τμ\nΣοβάτισμα όλων των μερεμετιών που θα δημιουργηθούν έπειτα από τις αποξηλώσεις των παλαιών πλακιδίων (κουζίνα, μπάνιο).\nΣοβάτισμα όλων των μερεμετιών που θα δημιουργηθούν έπειτα από τις υδραυλικές & ηλεκτρολογικές εργασίες.\nΥΔΡΑΥΛΙΚΑ – Πακέτο ανακαίνισης σπιτιού 40τμ έως 60τμ\nΚατασκευή & εγκατάσταση νέου δικτύου ύδρευσης (εντός της οικίας) στο μπάνιο & στην κουζίνα, με το νέο πρωτοποριακό πολυστρωματικό σύστημα μονοκόμματων σωληνώσεων της valsir, χωρίς ενώσεις & κολλήσεις για εγγυημένη εργασία.\nΚατασκευή νέων pvc σωληνώσεων για τον απορροφητήρα στην κουζίνα.\nΈλεγχος της νέας εγκατάστασης με ψηφιακό μπαρόμετρο.\nΕΙΔΗ ΥΓΙΕΙΝΗΣ – Πακέτο ανακαίνισης σπιτιού 40τμ έως 60τμ\nΠρομήθεια & τοποθέτηση των νέων ειδών υγιεινής:\nΜπαταρίες FIORE (3τεμ. κουζίνα & λουτρό) σε σχέδια της αρεσκείας σας.\nΛεκάνη & καζανάκι (porselana HUIDA ή ideal standard) σε σχέδιο της αρεσκείας σας.\nΝιπτήρας με κολόνα (porselana HUIDA ή ideal standard) σε σχέδιο της αρεσκείας σας.\nΝεροχύτης κουζίνας TEKA (μονός inox)\nΗΛΕΚΤΡΟΛΟΓΙΚΑ – Πακέτο ανακαίνισης σπιτιού 40τμ έως 60τμ\nΠρομήθεια & τοποθέτηση νέων πριζοδιακοπτών legrand (έως 20τεμ.).\nΞΥΛΟΥΡΓΙΚΑ – ΝΤΟΥΛΑΠΙΑ ΚΟΥΖΙΝΑΣ – Πακέτο ανακαίνισης σπιτιού 40 – 60τμ\nΣχεδιασμός, κατασκευή & τοποθέτηση νέων ντουλαπιών κουζίνας (έως 6 τρχ.μ.) από μελαμινικό laminate πορτάκι της αρεσκείας σας.\nΤοποθέτηση βακελιτικού πάγκου (4cm) της αρεσκείας σας.\nΣυρταριέρα τεσσάρων ή πέντε θέσεων με κουταλοθήκη.\nΕπένδυση νεροσυλλέκτη στο ντουλάπι του νεροχύτη.\nΚάδος απορριμμάτων inox στο ντουλάπι του νεροχύτη.\nΠρομήθεια απορροφητήρα ΤΕΚΑ (συρόμενος με διπλό μοτέρ).\nΠρομήθεια & τοποθέτηση πόμολων για τα ντουλάπια της κουζίνας.\nΕΛΑΙΟΧΡΩΜΑΤΙΣΜΟΣ – Πακέτο ανακαίνισης σπιτιού 40τμ έως 60τμ\nΤρίψιμο όλων των τοιχίων με περιστροφικό μηχάνημα για τoν καθαρισμό των επιφανειών.\nΕλαιοχρωματισμός των τοιχίων & των οροφών της οικίας, με οικολογικά πλαστικά χρώματα των καλύτερων ελληνικών εταιριών (VEHRO, Vivechrom, κ.τ.λ.)\nΧρωματισμός με οικολογική άοσμη λαδομπογιά, των εσωτερικών πορτών & ντουλαπιών του υπνοδωματίου.\nΠΛΑΚΑΚΙΑ – Πακέτο ανακαίνισης σπιτιού 40τμ έως 60τμ\nΠρομήθεια & τοποθέτηση νέων πλακιδίων για το μπάνιο (έως 25τ.μ.) με πλακίδια της επιλογής σας (έως 15 € το τ.μ.) από Ισπανικούς ή Ιταλικούς οίκους.\nΠρομήθεια & τοποθέτηση νέων πλακιδίων (έως 5τ.μ.) στην πλάτη της κουζίνας, με πλακίδια της επιλογής σας (έως 15 € το τ.μ.) από Ισπανικούς ή Ιταλικούς οίκους.\nΞΗΡΑ ΔΟΜΗΣΗ – Πακέτο ανακαίνισης σπιτιού 40τμ έως 60τμ\nΔΑΠΕΔΟ – Πακέτο ανακαίνισης σπιτιού 40τμ έως 60τμ\nΤρίψιμο & λουστράρισμα των υπαρχόντων ξύλινων πατωμάτων (έως 25 τ.μ.).\nΠρομήθεια & τοποθέτηση πλακιδίων στο υπόλοιπο δάπεδο της οικίας (έως 25 τ.μ.) με πλακίδια της επιλογής σας (έως 15€ το τ.μ.) από Ισπανικούς ή Ιταλικούς οίκους.\nΠΟΡΤΑ ΑΣΦΑΛΕΙΑΣ – Πακέτο ανακαίνισης σπιτιού 40τμ έως 60τμ\nΠεριοριστή ανοίγματος .\nΞύλινη επένδυση laminate σε χρώμα & σχέδιο της επιλογής σας.\nΚΑΘΑΡΙΣΜΟΣ – Πακέτο ανακαίνισης σπιτιού 40τμ έως 60τμ\nαπό 25 έως 30 ημέρες\nΚΟΣΤΟΣ ΕΡΓΑΣΙΩΝ ΠΑΚΕΤΟΥ SMART 1 Home\nστα 9.450€ + ΦΠΑ\nΤο πακέτο SMART 1 Home περιλαμβάνει όλες τις εργασίες καθώς και την προμήθεια όλων των υλικών που είναι απαραίτητα για την πλήρη ανακαίνιση ενός σπιτιού και είναι υπολογισμένο για σπίτι εμβαδού έως 60τ.μ.


Άρσεναλ: Περαστικά στον κ. Μαρινάκη, αναβάλλεται το παιχνίδι με τη Σίτι - Ειδήσεις - νέα - Το Βήμα Online\nΆρσεναλ: Περαστικά στον κ. Μαρινάκη, αναβάλλεται το παιχνίδι με τη Σίτι\nΗ διοίκηση της Άρσεναλ μετά την δημοσιοποίηση από τον Βαγγέλη Μαρινάκη πως έχει προσβληθεί από τον κοροναϊό, αποφάσισε να κάνει εξετάσεις στους παίκτες της και έτσι αναβλήθηκε το σημερινό παιχνίδι με τη Σίτι στο Μάντσεστερ\nΗ δημοσιοποίηση από πλευράς Βαγγέλη Μαρινάκη πως έχει προσβληθεί από κοροναϊό και το γεγονός πως πριν από λίγες μέρες βρέθηκε στο «Emirates» για το παιχνίδι του Ολυμπιακού με την Άρσεναλ, έφερε την άμεση αντίδραση των «κανονιέρηδων».\nΗ διοίκηση της ομάδας έκανε έρευνα και διαπίστωσε πως αρκετοί παίκτες είχαν έρθει σε επαφή με τον μεγαλομέτοχο του Ολυμπιακού και αποφάσισε να τους υποβάλει σε εξετάσεις. Ως εκ τούτου, όπως ενημέρωσε μέσω επίσημης ανακοίνωσης, το αποψινό παιχνίδι με τη Μάντσεστερ Σίτι για την Πρέμιερ Λιγκ αναβάλλεται, με την Άρσεναλ να εύχεται ταχεία ανάρρωση στον Βαγγέλη Μαρινάκη.\n«Οι παίκτες θα παραμείνουν στα σπίτια τους μέχρι να λήξει η περίοδος των 14 ημερών. Τέσσερα στελέχη της Άρσεναλ, που καθόταν κοντά στον κ. Μαρινάκη κατά τη διάρκεια του αγώνα, θα παραμείνουν στο σπίτι μέχρι να ολοκληρωθούν οι 14 μέρες.\nΚαταλαβαίνουμε πλήρως πόσο απογοητευτικό είναι αυτό για τους μας,φιλάθλους μας ιδίως εκείνους που ταξίδευαν στο Μάντσεστερ για τον αποψινό αγώνα. Ως έξτρα προληπτικό μέτρο, παρότι δεν πιστεύουμε ότι υπήρξε καμία επαφή με τους καλεσμένους της Άρσεναλ ή τα μέλη της διοίκησης, επικοινωνούμε μαζί τους για να τους δώσουμε τις απαραίτητες συμβουλές και οδηγίες, αν υπήρξε κάποια επαφή.


Ληστής γρονθοκόπησε παλαίμαχο ποδοσφαιριστή στο κέντρο της Αθήνας | HuffPost Greece\n09/11/2019 11:02 EET | Updated 09/11/2019 14:17 EET\nΕπειδή αρνήθηκε να του δώσει τα χρήματα που είχε πάνω του.\nΘύμα αδίστακτου ληστή έπεσε ένας 86χρονος στο κέντρο της Αθήνας. Το συμβάν έλαβε χώρα στην οδό Ιουλιανού στο Πεδίον του Αρεως, στις 13.40 το μεσημέρι της περασμένης Τετάρτης.\nΟ κακοποιός σταμάτησε τον 86χρονο και του ζήτησε όσα χρήματα έχει πάνω του. Ο ηλικιωμένος αρνήθηκε να του τα δώσει και τότε ο ληστής τον χτύπησε στο κεφάλι με δύναμη. Ο ηλικιωμένος έπεσε στο έδαφος και άρχισε να αιμορραγεί. Κατά την πτώση του στο πεζοδρόμιο υπέστη εξάρθρωση ώμου, ενώ όπως διαπιστώθηκε έφερε θλαστικό τραύμα στο κεφάλι από το χτύπημα του δράστη.\nΓια καλή του τύχη περνούσε από το σημείο ο γιατρός, Νίκος Κουδούνης, ο οποίος του παρείχε τις πρώτες βοήθειες. Στο σημείο έφτασε γρήγορα μία ομάδα ΔΙ.ΑΣ., ενώ αυτόπτες μάρτυρες ανέφεραν ότι καθυστέρησε σημαντικά το ασθενοφόρο.\nΚΑΙ ΤΡΟΜΟΚΡΑΤΗΣ ΜΕ «ΒΙΟΓΡΑΦΙΚΟ»\nΣυλλήψεις της Αντιτρομοκρατικής - Οι τρομοκράτες είχαν οπλοστάσιο για εντυπωσιακό «χτύπημα»\nΟ ηλικιωμένος νοσηλεύεται στο νοσοκομείο Γ. Γεννηματάς. Ο 86χρονος ήταν παίχτης της ποδοσφαιρικής ομάδας του Αθηναϊκού. Σύμφωνα με πληροφορίες, νοσηλεύεται εκτός κινδύνου.\nΚέρκυρα: Ιερέας κατηγορείται ότι ασέλγησε σε ανήλικη - Φυγαδεύτηκε από κατοίκους\nΚαταδρομική επίθεση του Ρουβίκωνα στο γραφείο της Νίκης Κεραμέως\nPLUS: Αθήνα έγκλημα ληστεία


Manos Τρίτη, 20 Δεκεμβρίου 2011\nΚουκουλοφόροι έκαναν ντου στον Καλόπουλο\nΑπίστευτες καταστάσεις διαδραματίστηκαν στο 85ο λεπτό της αναμέτρησης ΑΕ Ποντίων Κατερίνης – Ξάνθη, όταν ομάδα χούλιγκαν με κράνη και ρόπαλα εισέβαλλαν στον αγωνιστικό χώρο και επιχείρησαν να χτυπήσουν το διαιτητή Δημήτρη Καλόπουλο.\nΟ τελευταίος έκανε την επανεμφάνισή του στα γήπεδα μετά τα όσα είχαν συμβεί πέρυσι στο ντέρμπι των αιωνίων αντιπάλων στο «Γ. Καραϊσκάκης», την τιμωρία του, αλλά και την παρουσία του ονόματός του στη δικογραφία των «στημένων» αγώνων.\nManos Manos Τρίτη, 20 Δεκεμβρίου 2011\nΒρετανός δέχτηκε να μουμιοποιηθεί για χάρη της επιστήμης\nΈνας πρώην οδηγός ταξί στη Βρετανία μουμιοποιήθηκε εθελοντικά μετά\nθάνατον προκειμένου να δοκιμαστούν οι μέθοδοι που εφάρμοζαν στους φαραώ οι αρχαίοι Αιγύπτιοι....\nΘύμα του καρκίνου του πνεύμονα, ο Άλαν Μπίλις πέθανε τον Ιανουάριο σε ηλικία 61 ετών. Είχε προλάβει όμως να δηλώσει εθελοντής σε ένα πείραμα μουμιοποίησης που συνδιοργάνωσε ο τηλεοπτικός σταθμός Channel 4.\nΗ σύζυγός του Τζαν δείχνει να μην ενοχλήθηκε από την απόφαση του μακαρίτη: «Είμαι η μόνη γυναίκα στην Αγγλία που έχει μια μούμια για σύζυγο» αστειεύτηκε στο BBC.\nΤο σώμα του Μπίλις παραδόθηκε στον Δρ Στίβεν Μπάκλεϊ του Πανεπιστημίου της Υόρκης, ο οποίος συνεργάστηκε στο πείραμα με τον αρχαιολόγο Τζο Φλέτσερ.\nΠροηγούμενες μελέτες των δύο ερευνητών είχαν ταυτοποιήσει ορισμένα από τα υλικά που χρησιμοποιούνταν στη μουμιοποίηση των φαραώ, όπως κερί μέλισσας και διάφορα έλαια και ρητίνες.\nΤο πτώμα του Μπίλις αλείφθηκε με έλαια και παρέμεινε βυθισμένο σε μια δεξαμενή αλάτων για ένα μήνα. Τυλίχτηκε στη συνέχεια σε λινό ύφασμα και αφέθηκε να αφυδατωθεί για τρεις ακόμα μήνες, οπότε οι ερευνητές έκριναν ότι η διαδικασία είχε ολοκληρωθεί.\nΟ πρώην οδηγός ταξί δεν απέκτησε πάντως τη δική του πυραμίδα -η μούμια του φυλάσσεται για περαιτέρω μελέτες στο Ιατρο-Νομικό Κέντρο του Σέφιλντ.\nΗ νύχτα της 21ης- 22α Δεκεμβρίου είναι η “επίσημη πρώτη” του χειμώνα. Είναι η μεγαλύτερη νύχτα του έτους και θεωρείται... η πρώτη επίσημη μέρα του χειμώνα. Εκείνη τη νύχτα, που ο ήλιος θα πάει για... ύπνο πολύ νωρίς. Το σκοτάδι θα διαρκέσει για 14 ώρες και 29 λεπτά.Το Χειμερινό Ηλιοστάσιο, όπως ονομάζεται η μεγαλύτερη νύχτα του χρόνου, ο ήλιος φθάνει στο νοτιότερο σημείο της τροχιάς του. Έκτοτε η ημέρα θα αρχίσει να μεγαλώνει, μέχρι την ισημερία της 22ας- 23 Μαρτίου, οπότε το φως θα διεκδικήσει ίσο χρόνο, μέσα στη μέρα, με το σκοτάδι και τελικά θα αρχίσει να κερδίζει... έδαφος, μέχρι το Θερινό Ηλιοστάσιο του Ιουνίου.\nΤο σπάνιο χειρόγραφο πωλήθηκε στην τιμή ρεκόρ των 796.135 ευρώ, πετυχαίνοντας την υψηλότερη για χειρόγραφο οποιασδήποτε από τις τρεις αδερφές Μπροντέ.\nΤο χειρόγραφο ανήκει στη Σάρλοτ και δημιουργήθηκε το 1830, όταν ήταν μόλις 14 χρόνων.\nΟ Πίτερ Σέλεϊ, ειδικός του Τμήματος Βιβλίων και Χειρογράφων του Οίκου, σχολίασε: «Η τιμή ρεκόρ που επιτεύχθηκε σήμερα αντανακλά το τεράστιο διεθνές ενδιαφέρον στο έργο της Σαρλότ Μπροντέ και ήταν μεγάλη τιμή για τον Οίκο Sotheby's που δημοπράτησε ένα χειρόγραφο τέτοιας σπουδαιότητας και σπανιότητας. Το μικροσκοπικό The Young Men's Magazine, Number 2, γραμμένο από τη συγγραφέα στην ηλικία των 14 ετών, μας παρέχει μια συναρπαστική εικόνα για την εξέλιξη μιας από τις μεγαλύτερες διάνοιες στην ιστορία της λογοτεχνίας και αποκαλύπτει τα ζητήματα που θα χαρακτήριζαν μερικές από τις γνωστότερες σκηνές του έργου της ως ενήλικης».\nΆλλες σημαντικές στιγμές της δημοπρασίας ήταν η πώληση ενός αντιτύπου του έργου«Ανεμοδαρμένα Ύψη» της Έμιλυ Μπροντέ από το 1847, που η ίδια είχε χαρίσει σε φίλη της, προς 181.250 ευρώ.\nΕπίσης, το έργο του Κάρολου Δαρβίνου «The variation of animals and plants under domestication», του 1868, που πουλήθηκε στα 70.584 ευρώ.\nXaris Τρίτη, 20 Δεκεμβρίου 2011\nΧιονίζει στο μεγαλύτερο μέρος του νομού Ιωαννίνων, ενώ αν επαληθευτούν οι προβλέψεις της ΕΜΥ αύριο θα χιονίσει και στην πόλη.\nΗ θερμοκρασία σε ολόκληρο το νομό έκανε «βουτιά» και στα βορεινά ο υδράργυρος κατέβηκε μέχρι τους -7 βαθμούς Κελσίου.\nΣτα ορεινά πάνω από υψόμετρο 800 μ. το ύψος του χιονιού ξεπερνά τα 40 εκατοστά και οι χιονοπτώσεις συνεχίζονται.\nΤα μεγαλύτερα τμήματα των Τζουμέρκων, Μαστοροχωρίων, Ζαχοροχωρίων, Κόνιτσας και Μετσόβου, είναι στα «λευκά», προσφέροντας μοναδικά Χριστουγεννιάτικα τοπία.\nΜόνο προς τα ορεινά χωριά Αετομηλίτσα, Φούρκα, και Δίστρατο, τα αυτοκίνητα κινούνται με αλυσίδες, αν και εκεί έχουν προωθηθεί μηχανήματα αποχιονισμού.\nΕπίσης μηχανήματα αποχιονισμού κινούνται σε ολόκληρο το επαρχιακό οδικό δίκτυο του νομού.\nΟι οδηγοί, λόγω κυρίως του βραδινού παγετού, από τις πολύ χαμηλές θερμοκρασίες, στα ορεινά πρέπει να έχουν μαζί τους αλυσίδες.\nΟι πτήσεις προς και από το αεροδρόμιο Ιωαννίνων, μέχρι τώρα εκτελούνται κανονικά.\nAυτή είναι μια γέφυρα στην Αυστρία στο... Salzmourg.\nΌποιος επισκέπτης περνάει από αυτή τη γέφυρα κρεμάει ένα λουκέτο... και γράφει το όνομά του στο λουκέτο η και της αγαπημένης του.\nΕίναι ένα υπέροχο θέαμα...\nΜιλάμε για χιλιάδες λουκέτα!\nΑνασχηματισμό θέλει ο Πρωτόπαπας\nΠαράταση βίου και ανασχηματισμό της κυβέρνησης προτείνει για την κυβέρνηση ο κοινοβουλευτικός εκπρόσωπος του ΠΑΣΟΚ, Χρήστος Πρωτόπαπας.\nΕίπε πως αν η κυβέρνηση θέλει να ανοίξει τα άλλα θέματα των διαρθρωτικών αλλαγών που καθυστέρησαν ή δεν έγιναν τα περασμένα χρόνια, τότε πιθανά να χρειάζεται λίγος χρόνος παραπάνω και οπωσδήποτε χρειάζονται ίσως και διαφορετικά πρόσωπα, ενώ προσέθεσε για το ΠΑΣΟΚ πως «καλό θα ήταν να είχαμε και αλλαγή προέδρου», όχι με όρους ανθρωποφαγίας, απαξίωσης, ή αμνησίας.\nΕπιπλέον, απέκλεισε κατηγορηματικά τα σενάρια περί διαρχίας, σημειώνοντας: «Όταν είναι ένας αρχηγός, είναι φουλ αρχηγός, είναι με όλη την ευθύνη. Δεν είναι ώρα για κόλπα, συμφωνίες κορυφής και δαχτυλίδια».\nΤα καλύτερα video του 2011 στο youtube\nΣτη δεύτερη θέση ο σκύλος που συνομιλεί με το αφεντικό του...\nΤο χιουμοριστικό video του jack sparrow\nτα γνωστά μωράκια που τα λένε...\nτην πεντάδα κλείνει η γάτα Νyan\nτο μουσικο βιντεο του ντουέτου karmin\nη νεαρή maria aragon που διασκευάζει lady gaga\nη διαφήμιση της volkswagen\nκαι τέλος η μανούλα..γάτα\nΗ 42η έκθεση αυτοκινήτου του Τόκιο άνοιξε τις πύλες της για το κοινό\nστις 2 Δεκεμβρίου και τις έκλεισε στις 12 Δεκεμβρίου. Η έκθεση που βάσει εκθεμάτων, συγκαταλέγεται στα σημαντικότερα αυτοκινητικά γεγονότα της χρονιάς, διεξήχθη στο εκθεσιακό κέντρο Tokyo Big Sight.\nΑποτέλεσε μία πρώτης τάξης ευκαιρία για τις μεγάλες αυτοκινητοβιομηχανίες να επιδείξουν τα καινούργια φουτουριστικά μοντέλα τους. Πάρτε μια μικρή γεύση…\nΣελίδα 11402 από 11526 (115256 αντικείμενα)


Γιασικεβίτσιους: «Κερδίσαμε τον Παναθηναϊκό που παίζει το καλύτερο μπάσκετ στη Euroleague» | Leoforos.gr\n07 Δεκεμβρίου 2017 23:01\nΓΙΑΣΙΚΕΒΙΤΣΙΟΥΣ: «ΚΕΡΔΙΣΑΜΕ ΤΟΝ ΠΑΝΑΘΗΝΑΪΚΟ ΠΟΥ ΠΑΙΖΕΙ ΤΟ ΚΑΛΥΤΕΡΟ ΜΠΑΣΚΕΤ ΣΤΗ EUROLEAGUE»\nΟ Σαρούνας Γιασικεβίτσιους δήλωσε χαρούμενος από την εμφάνιση της Ζαλγκίρις και φυσικά τη νίκη κόντρα στον Παναθηναϊκό Superfoods.\nΟ Λιθουανός τεχνικός τόνισε χαρακτηριστικά: «Φυσικά είμαι χαρούμενος που κερδίσαμε την ομάδα που πιθανότατα παίζει το καλύτερο μπάσκετ τους τελευταίους δύο μήνες. Θεωρώ ότι η σκληράδα ήταν το κύριο στοιχείο. Αρχίσαμε να παίζουμε σοφτ, χάνοντας λέι απ και κάνοντας λάθη. Ίσως η ζώνη 3-2 του Παναθηναϊκού μας έβγαλε για λίγο από τον ρυθμό. Τότε κάναμε κάποιες προσαρμογές και παίξαμε καλύτερα.\nΑλλά είδαμε μια Ζαλγκίρις που ήταν έτοιμη να παλέψει και για μένα αυτό ήταν το πιο σημαντικό. Μπορείς να χάσεις με αυτόν τον τρόπο, δεν υπάρχει πρόβλημα. Ό,τι κι αν έγινε στο παρελθόν, πέρυσι ή πριν δύο εβδομάδες δεν έχει σημασία. Κάθε παιχνίδι είναι μια νέα ιστορία και δεν πιστεύω στις στατιστικές ή σε τέτοια πράγματα. Σε κάθε παιχνίδι πρέπει να βγαίνεις στο παρκέ και να είσαι έτοιμος».\nΖαλγκίρις - Παναθηναϊκός Superfoods


Kiriakos Melas\t0 Min Read\tΔεκέμβριος 14, 2017 No Reply\nΉρθε η ώρα να μπείτε στην κουζίνα και να φτιάξετε μελομακάρονα αλλά ψάχνετε ακόμα την ιδανική συνταγή για να σας πετύχουν στα σίγουρα; Μόλις τη βρήκατε!\n1.Ξεκινήστε την συνταγή φτιάχνοντας πρώτα από όλα το σιρόπι: Βράστε το νερό, τη ζάχαρη, τη γλυκόζη, την κανέλα και τα γαρύφαλλα. Αποσύρετέ το από τη φωτιά και αφού κρυώσει, προσθέστε τις σταγόνες λεμονιού και το μέλι.\n(extra tip:Αν θέλετε σιρόπι χωρίς καθόλου ζάχαρη, βράστε 500 γρ. νερό με ένα ξύλο κανέλας και 3-4 γαρύφαλλα αφήστε το να κρυώσει, προσθέστε 1,5 κιλό μέλι και λίγες σταγόνες λεμονιού)\n2.Σε ένα μπολ ανακατέψτε με ένα σύρμα το αλεύρι, το μπέικιν πάουντερ και το σιμιγδάλι.\n3.Σε άλλο μπολ διαλύστε τη σόδα στο χυμό πορτοκάλι μέχρι να αφρίσει, προσθέστε τα υπόλοιπα υλικά και ανακατέψτε καλά.\n4.Ρίξτε με μιας το μείγμα με το αλεύρι, το baking powder και το σιμιγδάλι, ανακατεύοντας με το χέρι μέχρι να γίνει μια εύπλαστη μαλακή ζύμη.\n5.Πλάστε τα μελομακάρονα σε μικρές οβάλ μπαλίτσες (μπουκίτσες).\n6.Πιέστε τα ελαφρώς με το δάχτυλό σας πάνω στην επιφάνεια ενός τρίφτη ή κόσκινου για να τους δώσετε το χαρακτηριστικό τους σχήμα.\n7.Τέλος ψήστε τα μελομακάρονα σε ταψί με αντικολλητικό χαρτί, για 15-20 λεπτά στους 175ο C ώσπου να πάρουν ωραίο ροδοκόκκινο χρώμα.\n8.Βγάλτε τα από τον φούρνο και αμέσως ρίξτε τα στο μπολ με το κρύο σιρόπι. Βυθίστε τα σε αυτό και ανακατέψτε τα με μια τρυπητή κουτάλα για περίπου 1- 1,5 λεπτό. (Δοκιμάστε αν στο κέντρο έχουν αρκετό σιρόπι κόβοντάς τα στη μέση με το χέρι!)\n9.Τέλος, βγάλτε τα με την τρυπητή κουτάλα από το σιρόπι και στρώστε τα σε μια πιατέλα πασπαλίζοντας με τριμμένο καρύδι (extra tip: Για να δώσετε χρώμα στην πιατέλα πασπαλίστε και με λίγα αποξηραμμένα λουλούδια, χρησιμοποιήστε τριμμένο φυστίκι, ακόμα και αποξηραμένα φρούτα!)\n#καλέςγιορτές #merrychristmas #cookeatlove #melomakarona\nTags:γιορτές γλυκά δίδυμα ζαχαροπλαστική Κυριάκος Μελάς μελομακάρονα συνταγή χριστούγεννα\nΤο πρώτο μωρό του 2017, τα πρώτα δίδυμα της νέας χρονιάς… αυτές οι...


Online κράτηση πτήσης από Μπάρι - για Κοπενχάγη τώρα από 152 € - Lufthansa\nΠτήση Μπάρι Κοπενχάγη από 152 €\nΚαταπληκτικοί ναύλοι για την πτήση σας από Μπάρι προς Κοπενχάγη\nΠροσπαθείτε να βρείτε προσιτές τιμές πτήσεων από Μπάρι για Κοπενχάγη; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Κοπενχάγη CPH τον Απριλίου 2023 από 152 €.\nΕίτε πηγαίνετε Κοπενχάγη για μια επιχειρηματική συνάντηση είτε ταξιδεύετε προς Δανία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Ιταλία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Μπάρι προς Κοπενχάγη διατίθεται με 152 €, τον Απριλίου 2023.


Τηλυκράτης – Πύδνα Κίτρους 2-1 - Αθλητική Ενημέρωση Λευκάδα Πρέβεζα\nΜε τον καλύτερο τρόπο έκλεισε ο Τηλυκράτης τη φετινή χρόνια, αφού στο τελευταίο παιχνίδι της σεζόν επικράτησε εντός έδρας της Πύδνας Κίτρους με 2-1, σε μια αναμέτρηση όπου είχαμε τρεις κόκκινες κάρτες. Οι Μακρυγιάννης και Περιστέρης οι σκόρερ των νικητών.\nΤο παιχνίδι ξεκίνησε με τον καλύτερο ιδανικό τρόπο για τους γηπεδούχους, με τον Μακρυγιάννη στο 15΄ να βάζει μπροστά στο σκορ την ομάδα το, ενώ λίγο αργότερα στο 30΄ οι φιλοξενούμενοι έμειναν με 10 παίχτες, αφού ο Σαμουηλίδης, δέχθηκε σε σύντομο διάστημα 2 κίτρινες και πήρε την άγουσα για τα αποδυτήρια. Στις καθυστερήσεις του ημιχρόνου ο Περιστέρης, με ωραίο πλασέ έδωσε αέρα 2 τερμάτων στην ομάδα του σε ένα πολύ κομβικό σημείο για την εξέλιξη του παιχνιδιού.\nΣτην επανάληψη οι παίχτες του Ανδρέα Παντζιαρά, έκαναν συντήρηση του παιχνιδιού με το υπέρ τους 2-0. Έχασαν μια ευκαιρία σε κεφαλιά του Γεωργάκη στο 55΄. Από την άλλη, οι φιλοξενούμενοι μείωσαν με 2-1 με απευθείας εκτέλεση φάουλ στο 75΄ με τον Δήμα, όμως το σκορ δεν άλλαξε στο υπόλιπο του παιχνιδιού.\nΤην κόκκινη κάρτα είδαν από τους γηπεδούχους οι Μπουρδούβαλης και Μακρυγιάννης. Ενώ, αποβλήθηκε ο Σαμουηλίδης για τους φιλοξενούμενους.\nΤηλυκράτης (Παντζιαράς): Καραγκούνης, Ορφανός, Μπουρδούβαλης, Ιασωνίδης, Καταγής, Μπαλί, Περιστέρης(76΄ Παπακωνσταντής), Κτενάς, Γεωργάκης, Σίδερης(86΄ Βρεττός), Μακρυγιάννης(52΄Κοντογιάννης).\nΠύδνα Κίτρους: Παπατόλικας(58΄ Καραγκούνης), Ανδρικόπουλος, Τουλίκας, Σαμουηλίδης, Κωτσιόπουλος, Πιαστόπουλος, Κυπαρρίσης Γ.(87΄ Γούτσιος), Δήμας, Κωστίκος, Κυπαρρίσης Ν. Ντόσης


αναρτήθηκε από το χρήστη vangelakas στις 7:42 μ.μ. 0 σχόλια Σύνδεσμοι σε αυτήν την ανάρτηση\nαναρτήθηκε από το χρήστη vangelakas στις 8:55 μ.μ. 0 σχόλια Σύνδεσμοι σε αυτήν την ανάρτηση\nαναρτήθηκε από το χρήστη vangelakas στις 10:43 μ.μ. 0 σχόλια Σύνδεσμοι σε αυτήν την ανάρτηση\nαναρτήθηκε από το χρήστη vangelakas στις 11:21 π.μ. 0 σχόλια Σύνδεσμοι σε αυτήν την ανάρτηση\nαναρτήθηκε από το χρήστη vangelakas στις 8:28 μ.μ. 0 σχόλια Σύνδεσμοι σε αυτήν την ανάρτηση\nαναρτήθηκε από το χρήστη vangelakas στις 6:44 μ.μ. 0 σχόλια Σύνδεσμοι σε αυτήν την ανάρτηση


Σύμφωνα με μια νέα αναφορά, το Google Play Store αύξησε τον αριθμό των επεξεργαστών που λήφθηκαν το πρώτο τρίμηνο του 2022 και δεν αποτελεί έκπληξη το γεγονός ότι το Dictoc ήταν ο μόνος που χρεώθηκε.\nChnsorTower Αναφορές Μόνο το πρώτο τρίμηνο του 2022, το Google Play Store είδε 28,3 δισεκατομμύρια μοναδικές λήψεις εφαρμογών. Αυτή είναι μόνο μια μέτρια αύξηση σε σύγκριση με την ίδια περίοδο πριν από ένα χρόνο, όπου σημειώθηκαν περίπου 28 δισεκατομμύρια λήψεις. Ωστόσο, τα νούμερα της Google επισκίασαν την Apple, με το App Store να δημιουργεί 8,6 δισεκατομμύρια λήψεις ταυτόχρονα.\nΦυσικά, οι καλύτερες εφαρμογές και στις δύο πλατφόρμες είναι αυτό που περιμένουν οι περισσότεροι. Το πρώτο τρίμηνο του 2022, η Dictoc ξεκίνησε 3,5 δισεκατομμύρια λήψεις όλων των εποχών στο Play Store και το App Store. Το Instagram, το Facebook και το WhatsApp του Meta πήραν τις επόμενες τρεις θέσεις. Το Telegram δημοσιεύει τις πέντε πρώτες εφαρμογές με τις περισσότερες λήψεις το πρώτο τρίμηνο του 2022, με τους περισσότερους από τους νέους χρήστες να κατεβάζουν Android.\nΕξάγοντας αυτούς τους αριθμούς ειδικά για το Android, το Instagram και το Facebook το καθένα βρέθηκε στην κορυφή της λίστας με μόλις πάνω από 120 εκατομμύρια λήψεις. Το DickTalk κατέλαβε την τρίτη θέση στο Android, με μόλις πάνω από 120 εκατομμύρια λήψεις το 1ο τρίμηνο. Στις Ηνωμένες Πολιτείες, η Dictoc ήταν ο ηγέτης της αγοράς.\nΕίναι σημαντικό ότι για πρώτη φορά από το 2020, η Google έχασε τη θέση της ως ο καλύτερος εκδότης στο Google Play και στο Apple App Store. Αυτή η αναφορά είχε περισσότερες λήψεις από εφαρμογές που ανήκουν στην Google, χάρη στους αριθμούς Google Play. Μόνο τέσσερα εκατομμύρια λήψεις συνολικά.\nREAD Η δυνατότητα Visual Lookup της Apple επεκτείνεται στο iOS 15.4, στον Καναδά και πέρα\nΤο πρώτο τρίμηνο του 2022, τα παιχνίδια για κινητά έφτασαν τις 12,03 δισεκατομμύρια λήψεις παιχνιδιών, σημειώνοντας αύξηση 2,1% στο Google Play. Τα πιο δημοφιλή παιχνίδια κατά το πρώτο τρίμηνο είναι τα Garena Free Fire, Subway Surfers και Merge Master.


Περού | Andro\nΚούσκο, Περού, 1988. Γέμισα το σακίδιο μου με τα πράγματα της εκδρομής μιας μέρας. Λίγο ψωμί δίχως μαγιά, κάποια φρούτα εξωτικά που τα ονόματά τους δεν θυμάμαι πλέον, το σημειωματάριό μου και κυρίως τη φωτογραφική μου μηχανή. Πήρα και ρούχα ζεστά για την κάθε αλλαγή... Περισσότερα\n– Τι σας οδήγησε να φύγετε από την Ελλάδα; Χωρίς υπερβολή θα πω τα όνειρά μου. Από μικρός είχα όνειρα και σχέδια, έτσι κάποια στιγμή αποφάσισα να τα κάνω πραγματικότητα. Αυτό ήταν το πιο βασικό κριτήριο. Έτσι πήρα την μεγάλη απόφαση να αλλάξω τη ζωή... Περισσότερα\nΈκλεισα την ξύλινη πόρτα και βγήκα έξω μέσα στη νύχτα. Βρέθηκα κάτω από το δυνατό άσπρο φως του δημοτικού φωτισμού. Πίσω μου ακουγόταν το βουητό από το χριστουγεννιάτικο πάρτι. Ομιλίες δυνατές. Ξεσπάσματα από δυνατά γέλια. Άσπρα δόντια που λάμπουν κάτω από το φώς της λάμπας.... Περισσότερα


Η ομολογία ενός… «αντάρτη» Βουλευτή – economist.gr\nΠολλοί Βουλευτές …πνέουν μένεα κατά της πρακτικής και των κυβερνητικών μέτρων και αν μπορούσαν θα τα καταψήφιζαν.\nΔεν μπορούν ωστόσο να μην υποκύψουν στις κομματικές εντολές γιατί θα βρεθούν εκτός κόμματος και ως ανεξάρτητοι δεν θα μπορέσουν να επανεκλεγούν!\nΟι περισσότεροι Βουλευτές έχουν εγκαταλείψει κάποιο επάγγελμά, ώστε αν δεν εκλεγούν θα χρειαστεί χρόνος για να επαναδραστηριοποιηθούν και άρα θα επιστρέψουν σε εισόδημα που θα υπολείπεται κατά πολύ από την Βουλευτική Αποζημίωση και βεβαίως θα βγουν και από το…σύστημα!!!\nΤην μεγαλύτερη στήριξη στους κομματικούς αρχηγούς δίνουν οι ανεπάγγελτοι στην ιδιωτική τους ζωή-κατ΄επάγγελμα Βουλευτές (βλέπε γόνους τέως πολιτικών ) και άλλοι με μειωμένη συνειδησιακή αντίσταση, οι οποίοι εμφανίζονται, βασιλικότεροι του βασιλέως (ΔΝΤ) και υπερασπίζονται με πάθος μέτρα τα οποία το ΔΝΤ θεωρεί ως αποτυχημένα.\nΣε ερώτησή μου αν γνωρίζει ότι με την ψήφο του δεν εξυπηρετεί τα συμφέροντα των Ελλήνων Πολιτών και της χώρας, αντί απάντησης εισέπραξα …σιωπή και αποχώρηση.\nΜάλιστα, πριν την αποχώρησή του μου κατέθεσε την εξής αλήθεια: «Μην είσαι ρομαντικός και παρασύρεσαι από τον δήθεν πατριωτισμό κάποιων Βουλευτών ή παρατάξεων. Είναι όλοι μεσ’ το σύστημα. Να αρχίζεις να πιστεύεις μόνον αυτόν ή αυτούς που θα παραιτηθούν από την Βουλευτική Αποζημίωση, ή θα αρκεστούν σ’ ένα ποσό αντίστοιχο με εκείνο που εισέπρατταν πριν εκλεγούν. Άντε και λίγο αυξημένο»!!!!\nΚοντολογίς, το μόνο που τους απασχολεί είναι να ζουν εις βάρος μας.\nPrevious Previous post: Ο πόλεμος στο Μαλι και η Ευρώπη\nNext Next post: Το μεγάλο φαγοπότι στην θυγατρική της «Αττικόν Μετρο»


Συνεχίζεται η κακοκαιρία με καταιγίδες, ισχυρούς ανέμους,... - Newpost.gr\nτου Newsroom Δημοσίευση 3 Δεκεμβρίου 2013, 15:23 / Ανανεώθηκε 3 Δεκεμβρίου 2013, 23:31 Συνεχίζεται η κακοκαιρία με καταιγίδες, ισχυρούς ανέμους, ψύχος και χιόνια\nΜέχρι και το βράδυ της Τετάρτης θα συνεχιστεί το κύμα κακοκαιρίας που πλήττει ολόκληρη τη χώρα.\nΠιο δύσκολη ημέρα αναμένεται η Τετάρτη, αφού εκτός από τους βοριάδες που θα συνεχίσουν να μαίνονται με αμείωτη ένταση, σφοδρές καταιγίδες θα «χτυπήσουν» την ανατολική χώρα και τα νησιά ενώ η θερμοκρασία θα συνεχίσει να πέφτει.\nΤο βράδυ της Τρίτης αναμένεται δύσκολο, καθώς η κατάσταση θα χειροτερέψει σε όλη τη χώρα.\nΑπό αργά τη νύχτα αναμένεται να εκδηλωθούν καταιγίδες στην ανατολική χώρα (ανατολική Πελοπόννησος, ανατολική Στερεά, Εύβοια) και στα νησιά του Αιγαίου.\nΟι πρώτες νιφάδες του χιονιού άρχισαν ήδη να πέφτουν στις κορφές της Πάρνηθας και της Πεντέλης, καθώς και σε ολόκληρη τη χώρα σε περιοχές που το υψόμετρο ξεπερνά τα 800 μέτρα.\nΣτο χάρτη που ακολουθεί αναφέρονται αναλυτικά οι θερμοκρασίες και η ένταση των ανέμων που αναμένεται να επικρατήσουν μέχρι και τα ξημερώματα της Τετάρτης.\nΗ Τετάρτη αναμένεται να είναι λίγο χειρότερη.\nΟι θυελλώδεις βοριάδες παραμένουν με αμείωτη ένταση και θα προστεθούν σφοδρές καταιγίδες που θα πλήξουν την ανατολική χώρα και οι χιονοπτώσεις σε ορεινές και ημιορεινές περιοχές..\nΣφοδρές καταιγίδες θα προστεθούν στους πολύ ισχυρούς ανέμους που θα πλήξουν τα νησιά του Αιγαίου. Οι άνεμοι, όπως και σήμερα, θα φτάσουν τα 10 μποφόρ συνθέτοντας ένα επικίνδυνο σκηνικό για τις Κυκλάδες, την Κρήτη και τα ήδη καταπονημένα από τις πλημμύρες Δωδεκάνησα.\nΑνάλογο θα είναι το σκηνικό σε πολλές περιοχές της Στερεάς Ελλάδας. Σφοδρές καταιγίδες, ισχυροί άνεμοι και χιονοπτώσεις σε περιοχές με χαμηλό υψόμετρο. Στο «μάτι του κυκλώνα» θα βρεθεί κυρίως η Εύβοια.\nΧιόνια θα πέσουν σε περιοχές της Πελοποννήσου με χαμηλό υψόμετρο (περίπου 600 μέτρα) όπως η Τρίπολη.\nΑν και επιφυλακτικός ακόμη ο κ. Μαζαράκης αποκάλυψε στο newpost πως θα ακολουθήσουν δύσκολες μέρες με τσουχτερό κρύο και θερμοκρασίες ιδιαίτερα χαμηλές και για την εποχή.


ΜΕΤΑ ΤΗΝ ΠΡΩΤΗ ΨΗΦΟΦΟΡΙΑ-ΘΡΙΛΕΡ\n20/10/18 • 19:01 | UPD 20/10/18 • 19:04\nΟ Ζόραν Ζάεφ συγκέντρωσε χθες τις απαιτούμενες 80 ψήφους στο κοινοβούλιο των Σκοπίων για να ψηφιστεί η συνταγματική αναθεώρηση, ωστόσο η συμφωνία των Πρεσπών δεν έχει ολοκληρωθεί ακόμα ως προς την πλευρά των Σκοπίων.\nMέσα στις επόμενες 20 μέρες θα ακολουθήσουν ακόμα δύο ψηφοφορίες στις οποίες απαιτείται η θετική ψήφος των 2/3 της Βουλής. Σε περίπτωση που ο Ζάεφ συγκεντρώσει την πλειοψηφία, η Συμφωνία των Πρεσπών κυρώνεται οριστικά από την πλευρά της ΠΓΔΜ και η συνέχεια για το Σκοπιανό θα δοθεί στο ελληνικό κοινοβούλιο.\nΤη Δευτέρα αναμένεται στα Σκόπια ο αναπληρωτής υπουργός Εξωτερικών των ΗΠΑ, Μάθιου Πάλμερ, αρμόδιος για τα ευρωπαϊκά ζητήματα. Οι ΗΠΑ ασκούν ισχυρές πιέσεις για την επικύρωση της συμφωνίας.\nΧθες το πρωί, ο Αμερικανός πρεσβευτής στα Σκόπια πήγε στα γραφεία του VMRO και ζήτησε από τον ηγέτη του κόμματος Χρίστιαν Μίτσκοτσκι να μην υπάρξουν κυρώσεις για τους βουλευτές του που θα ψηφίσουν θετικά. Λίγο αργότερα, ο επίτροπος της Ε.Ε. για τη διεύρυνση, Γιοχάνες Χαν, κάλεσε όλους τους βουλευτές των Σκοπίων «να βάλουν τα εθνικά συμφέροντα πάνω από τα κομματικά» και να ψηφίσουν για το μέλλον της πατρίδας τους.


Σινεφίλια [Cinephilia.Gr] - Une vie\nΟ σκηνοθέτης της ταινίας Stéphane Brize δηλώνει: “Η Jeanne le Perthuis des Vauds -που στη συνέχεια μετά το γάμο της με τον Julien, θα γίνει η Jeanne de Lamare-, εισέρχεται στη λεγόμενη "ενήλικη" ζωή χωρίς να θρηνήσει τον χαμένο παράδεισο της παιδικής ηλικίας, δηλαδή τη στιγμή στη ζωή, όταν όλα φαίνονται τέλεια. Εκείνη τη χρονική περίοδο, όταν ενήλικες είναι όσοι γνωρίζουν τα πάντα, όσοι λένε ότι δεν πρέπει να λέμε ψέματα και οι οποίοι, ως εκ τούτου, δεν ψεύδονται ποτέ, ή έτσι τουλάχιστον νομίζουμε. Σ' αυτή τη στιγμή της ζωής, που βλέπουμε τα πράγματα χωρίς το βάθος του χρόνου.\nΚαθώς όμως μεγαλώνουμε, αυτό το ιδανικό γίνεται όλο και πιο ισχνό, και μερικές φορές μπορεί να μετατραπεί σε απογοήτευση. Για να αποφευχθεί αυτό, θα πρέπει να βρεθούν τα εργαλεία προστασίας. Θα πρέπει να γίνουν κατανοητοί οι μηχανισμοί που συνδέουν τους ανθρώπους και να διατηρείται η σωστή απόσταση για να αποφευχθεί η βαθιά απογοήτευση, όταν γινόμαστε μάρτυρες της βαρβαρότητας των ανθρώπινων σχέσεων. Η Jeanne δεν θέλει, δεν μπορεί ή δεν ξέρει τι πρέπει να κάνει για να εξελιχθεί η οπτική της για τη ζωή. Αυτό την κάνει ένα πολύ ξεχωριστό άτομο Είναι ένα υπέροχο, σπάνιο ον γιατί στη σκέψη της δεν υπάρχει κρυφή ατζέντα. Και γι' αυτό ό,τι την κάνει τόσο γοητευτική είναι και ό,τι την καταδικάζει”.


Πως θα μπορούσε να λειτουργεί το ελληνικό λόμπι στις ΗΠΑ: 3ο – The Panhellenic Post\nΠως θα μπορούσε να λειτουργεί το ελληνικό λόμπι στις ΗΠΑ: 3ο\nΣυνεχίζουμε την παράθεση του κειμένου των αποσπασμάτων από το βιβλίο του Μπάμπη Μαρκέτου “Οι Ελληνοαμερικανοί”, που αφορούν στο εμπάργκο, παρεμβάλοντας και δικά μας σχόλια με εντονότερα, όμως, γράμματα.\n…”Οταν εξέπνευσε και η παράτασις της 10ης Δεκεμβρίου χωρίς να σημειωθή πρόοδος στην επίλυσι του Κυπριακού, το θέμα της βοηθείας επανήλθε στο Κογκρέσσο. Ο Λευκός Οίκος εχρησιμοποίησε όλη την επιρροή του, με ειδικούς απεσταλμένους στον λόφο του Καπιτωλίου. Το κεντρικό επιχείρημα ήταν ότι οι διπλωματικές προσπάθειες που κατεβάλλοντο από τα ενδιαφερόμενα μέρη και άπο το Στέητ Ντιπάρτμεντ εχρειάζοντο περισσότερο χρόνο για να καρποφορήσουν. Το Κογκρέσσο υπό τις αφόρητες πιέσεις, απεδέχθη την άποψι αύτη και παρέτεινε την προθεσμία μέχρι τις 5 Φεβρουαρίου 1975.\nΜπροστά στα δεδομένα αυτά, οι φιλελληνικές δυνάμεις άρχισαν να προετοιμάζωνται για την μάχη που θα εδίδετο στίς 5 Φεβρουαρίου, όταν θα εξέπνεε και η καινούρια παράτασι. Κινητοποιήθηκε πάλι ο Ελληνισμός της Αμερικής. Ο Εθνικός Κήρυξ της εποχής είχε δημοσιεύσει στις 3 Νοεμβρίου, παραμονές τότε των βουλευτικών εκλογών, ονομαστική κατάστασι των βουλευτών και γερουσιαστών που είχαν πρωτοστατήσει στον αγώνα για την διακοπή της βοηθείας προς την Τουρκία. Την επομένη είχε δημοσιεύσει άλλο κατάλογο, την φορά αυτή με τα ονόματα εκείνων που είχαν πάρει “φιλοτουρκική” θέσι.\nΤο Κογκρέσσο διέκοψε τελικά την βοήθεια Στις 5 Φεβρουαρίου. Ο Κίσσινγκερ εχαρακτήρισε την διακοπή ως “τραγωδία” και προσέθεσε ότι η διακοπή θα σκληρύνη την τουρκική στάσι, χωρίς να συμβάλη στην διευθέτησι του Κυπριακού”.\nΑναμφίβολα, η επιτυχία της επιβολής εμπάργκο στην Τουρκία αποτέλεσε μεγάλη αυτοκίνητη νίκη της ομογένειας των ΗΠΑ. Εκείνο, όμως, που πραγματικά ανέδειξε τη δύναμη της επιρροής των απλών αποδήμων Ελλήνων και Φιλελλήνων, ήταν η επίμονη, ανυποχώρητη και σχεδόν πανικόβλητη προσπάθεια της αμερικανικής κυβέρνησης για την άρση του Εμπάργκο. Οι ΗΠΑ, μπροστά στις αδιάλλακτες τουρκικές ενέργειες αντιποίνων, όπως ήταν η αυτοανακήρυξη ως “αυτόνομης” της τουρκοκρατούμενης Βορείου Κύπρου, έθεσαν σε εφαρμογή όλα τα μέσα που διέθεταν για να πείσουν Βουλή και Γερουσία να ψηφίσουν την άρση του εμπάργκο.\nΌμως, η κινητοποίηση της ομογένειας οδηγούσε τη μία μετά την άλλη απόπειρα ανατροπής του εμπάργκο σε οδυνηρή για την Κυβέρνηση Φόρντ αποτυχία. Το γεγονός προκάλεσε την οργή της Άγκυρας που δια του τότε Πρωθυπουργού του Αττίλα διερωτήθη δημοσίως “πως είναι δυνατόν μια χούφτα Έλληνες να καθορίζουν την εξωτερική πολιτική της Αμερικής”… Ας παρακολουθήσουμε την αγωνιώδη προσπάθεια της αμερικανικής κυβέρνησης για την ανατροπή του εμπάργκο. Αξίζει τον κόπο.\n” Στις 28 Φεβρουαρίου, υστέρα από πιέσεις του Στέητ Ντιπάρτμεντ, που τώρα χρησιμοποιούσε το επιχείρημα ότι η διακοπή της βοηθείας θα επιδρούσε αρνητικά στην αμυντική δομή του ΝΑΤΟ και τους συμμαχικούς δεσμούς της Αμερικής με την Τουρκία, οι ηγέτες των Ρεπουμπλικάνων και των Δημοκρατικών στην Γερουσία υπέβαλαν νομοσχέδιο για την επανάληψι της βοηθείας.\nΑμέσως οι φιλελληνικοί κύκλοι με επί κεφαλής τον μαχητικό γερουσιαστή Ηγκλετον συνεπικουρούμενο από τους βουλευτές Σαρμπάνη, Μπραδήμα, Γιάτρον και Ρόζενταλ, αντέδρασαν έντονα. Και πάλι οι ομογενείς άρχισαν να ανεβοκατεβαίνουν τα σκαλοπάτια του Καπιτωλίου, να τηλεφωνούν στους εκπροσώπους της εκλογικής των περιφερείας από κάθε γωνιά της Αμερικής, να στέλνουν τηλεγραφήματα. Οι Οργανώσεις Hellenic Council of America, Americans for Cyprus Committee, και η Hellenic Medical Society of New York, εδημοσίευσαν μια ολοσέλιδη σχεδόν ανακοίνωσι με τον τίτλο Cyprus: A Crisis of American Policy” στους Νιου Γιορκ Τάιμς, στην Ουάσιγκτων Ποστ και τον Εθνικό Κήρυκα.\nΗ αμερικανική κυβέρνησις και οί σύμμαχοι της στο Κογκρέσσο ενόμισαν οτι η τουρκική ενέργεια θα “συνέτιζε” την δύστροπη πλειοψηφία του Κογκρέσσου. Άλλες δυο απόπειρες που έγιναν για να άνοιξη και πάλι το θέμα απέτυχαν. Και τελικά, η όλη υπόθεσις μετετέθη στον Σεπτέμβριο.\nΟ πρόεδρος Φορντ, με προφανή δυσφορία, επέκρινε το Κογκρέσσο σε μια τηλεοπτική του συνέντευξι Στις 7 Αυγούστου, λέγοντας ότι η απόφασις του Κογκρέσσου για την διακοπή “ήταν η πιο εσφαλμένη απ’ όσες είδα κατά τά 27 χρόνια που υπηρέτησα στο Κογκρέσσο.”\nΩστόσο ο πρόεδρος δεν κατέθεσε τα όπλα. Επανήλθε και πάλι στην προσπάθεια να ξεπεράσει τις αντιρρήσεις και τις αντιδράσεις της ομογένειας και των φιλελλήνων στην Γερουσία. Αλλά αυτό θα το δούμε αύριο.\n[Top], [Εμπάργκο], [Ομογένεια]\nΚυριακή Πρωϊ: Ωδή σε ένα ευχαριστώ


Ξεκίνημα των Κλιμακίων Προεθνικών ομάδων Παμπαίδων-Παγκορασίδων ΕΣΠΑΑΑ και ΕΣΠΕΔΑ\nΞεκινάνε τα Κλιμάκια των Προεθνικών ομάδων Παμπαίδων-Παγκορασίδων της ΕΣΠΑΑΑ και ΕΣΠΕΔΑ, στο πλαίσιο του αναπτυξιακού προγράμματος της ΕΟΠΕ.\nΟι κλήσεις των Προεθνικών ομάδων Κορασίδων για προπόνηση στο Μοσχάτο\nΥπο το βλέμμα του ομοσπονδιακού τεχνικού Κυριάκου Καμπερίδη συνεχίζονται οι προπονήσεις των Προεθνικών ομάδων Κορασίδων. Συγκεκριμένα την Τρίτη (18/2) στο γήπεδο Μοσχάτου στις 15:00 θα πραγματοποιηθεί προπόνηση που θα αφορά τις ειδικότητες: Πασαδόροι, Κεντρικές, Λίμπερο και καλούνται οι ακόλουθες αθλήτριες:\nΠροπονήσεις κορασίδων υπό το βλέμμα του Καμπερίδη\nΣυνεχίζονται οι προπονήσεις των προεθνικών ομάδων κορασίδων υπό την εποπτεία του ομοσπονδιακού κ. Κυριάκου Καμπερίδη\nΟι εκλεκτές του Καμπερίδη για την προπόνηση των κορασίδων\nΞεκινούν οι προπονήσεις αθλητριών της Εθνικής Κορασίδων που συμμετείχαν στην αξιολόγηση της Πτολεμαΐδας (Ιούλιος 2013).\n«Το βάρος στην ανάπτυξη»\nΓια το παρόν, αλλά και για το μέλλον της Εθνικής μας ομάδας γυναικών μίλησε στο Hellasvolley.gr ο ομοσπονδιακός μας τεχνικός Γιάννης Καλμαζίδης. Ο «Σουηδός» του Ελληνικού βόλεϊ αναφέρθηκε στην μέχρι τώρα πορεία του αντιπροσωπευτικού μας συγκροτήματος, στη νέα γενιά που έρχεται από την Κορασίδων, αλλά και τους στόχους που έχει για την Εθνική μας ομάδα…\nΓιάννης Καλμαζίδης: «Να οργανώσουμε ένα δυνατό πλάνο»\nΜια χρονιά που δεν θα ξεχάσουν ποτέ...\nΙωάννινα. Αποστόλης Τζελέτας: Μια χρονιά που σίγουρα θα θυμούνται σε όλη τους τη ζωή, είναι το 2013 για τις βολεϊμπολίστριες του Ηρακλή Ιωαννίνων Αλεξάνδρα Χαμπηλομάτη και Χαρά Παπαδοπούλου.\nΠτήση καριέρας στις ΗΠΑ η Γενιτσαρίδη\nΗ Μαρία Γενιτσαρίδη είναι έτοιμη για το μεγάλο βήμα, καθώς αναχωρεί αύριο το πρωί (Παρασκευή 9/8/2013) για το Πανεπιστήμιο του Πίτσμπουργκ, αφού εξασφάλισε τη σχετική υποτροφία. Η σπουδαία βολεϊμπολίστρια που είναι μεταξύ των μεγάλων ταλέντων του ελληνικού βόλεϊ ανοιγει τα φτερά της με σκοπό να σπουδάσει και να βελτιωθεί βολεϊκά.\n«Θερμά συγχαρητήρια» από ΠΑΣΑΠ και εύσημα από Γκράσα\nΣυγχαρητήρια ανακοίνωση για την 12η θέση της εθνικής Κορασίδων εξέδωσε ο ΠΑΣΑΠ.\nΜε... ανάμεικτα συναισθήματα επέστρεψαν οι Κορασίδες\nΠίστεψαν στο κάτι παραπάνω τα κορίτσια της Εθνικής Κορασίδων για αυτό και κατά την επιστροφή τους από το Παγκόσμιο Πρωτάθλημα της Ταϊλάνδης το χαμόγελο ήταν συγκρατημένο. Η γαλανόλευκή ίσως να μπορούσε να πάρει μια καλύτερη από την 12η θέση, αλλά δεν παύει να αποτελεί επιτυχία ακόμα και η παρουσία τους στη διοργάνωση.


Ο δρόμος έχει τη δική του ιστορία: Οδός Ρήγα Φεραίου - Kalamata IN\nΑρχική Ενημέρωση Ειδήσεις Ο δρόμος έχει τη δική του ιστορία: Οδός Ρήγα Φεραίου\nΠαρακάτω θα μιλήσουμε για την οδό Ρήγα Φεραίου. Ακολουθεί, λοιπόν, η προέλευση του ονόματος του εν λόγω δρόμου:\nΑφιερωμένη στον Έλληνα αγωνιστή και πρόδρομο της Ελληνικής Επανάστασης του 1821. Γεννήθηκε το 1757 στο Βελεστίνο, τις αρχαίες Φερές, (εξ’ου και το παρατσούκλι Φεραίος), από εύπορη οικογένεια.\nΤο πραγματικό του όνομα ήταν Αντώνιος Κυριαζής, και δήλωνε συγγραφέας, πολιτικός, στοχαστής και επαναστάτης. Τα πρώτα του γράμματα, τα διδάχθηκε από έναν ιερέα στο Βελεστίνο, κατόπιν στη Ζαγορά και εν συνεχεία στα Αμπελάκια.\nΣτην ηλικία των είκοσι ετών σκότωσε στο Βελεστίνο έναν Τούρκο πρόκριτο, επειδή του είχε συμπεριφερθεί δεσποτικά, κατέφυγε στο Λιτόχωρο του Ολύμπου, όπου κατατάχθηκε στο σώμα των αρματολών του θείου του, Σπύρου Ζήρα. Αργότερα βρίσκεται στο Άγιο Όρος, φιλοξενούμενος του ηγουμένου της μονής Βατοπεδίου. Μετά από λίγο ταξίδεψε στην Κωνσταντινούπολη, και εκεί γνώρισε τον Πρίγκιπα Αλέξανδρο Υψηλάντη (1726-1806), μέγα διερμηνέα του Σουλτάνου και παππού του μετέπειτα αρχηγού της Φιλικής Εταιρίας, Αλέξανδρου Υψηλάντη.\nΣτην Πόλη διεύρυνε τις σπουδές του στη Γαλλική, στην Ιταλική και τη Γερμανική γλώσσα. Στη συνέχεια, θα βρεθεί στην Μολδοβλαχία και από εκεί στη Βιέννη. Επηρεασμένος από τον ευρωπαϊκό Διαφωτισμό, έγραψε επαναστατικές διακηρύξεις και την “Χάρτα” «Χάρτα του Ρήγα ή Χάρτα της Ελλάδος είναι μεγάλων διαστάσεων χάρτης που απεικονίζει τον ελλαδικό χώρο και την ευρύτερη περιοχή της Βαλκανικής χερσονήσου νότια του Δούναβη».\nΔυστυχώς όμως, οι επαναστατικές του δραστηριότητες έγιναν αντιληπτές από την Αυστριακή αστυνομία στην Τεργέστη, με συνέπεια να συλληφθεί μαζί με τους συνεργάτες του. Μετά από φρικτά βασανιστήρια θα τους παραδώσουν στις Οθωμανικές αρχές, οι οποίοι ύστερα από συνεχή βασανιστήρια, στις 24 Ιουνίου του 1798, θα τους στραγγαλίσουν και θα τους πετάξουν στα νερά του Δούναβη στην πόλη του Βελιγραδίου.


"Ο Κώστας Πολίτης ήταν ο αρχιτέκτονας της κοσμογονίας του '87, που άλλαξε τον ελληνικό αθλητισμό" τονίζει ο πρωθυπουργός Αλέξης Τσίπρας για την απώλεια του Κώστα Πολίτη που έφυγε σήμερα τα ξημερώματα από τη ζωή.\n"Ο Κώστας Πολίτης ήταν ο αρχιτέκτονας της κοσμογονίας του ‘87 που άλλαξε τον ελληνικό αθλητισμό. Ήταν όμως ταγμένος και στις αξίες της Δημοκρατίας και της Ελευθερίας, τις οποίες υπερασπίστηκε σε χρόνια δύσκολα, πολλές φορές με προσωπικό κόστος. Τον αποχαιρετούμε με σεβασμό". έγραψε στην ανάρτησή του στο Twitter.\nΓιώργος Τσίπρας για Σκοπιανό: Η Ελλάδα δεν έχει την πολυτέλεια να έχει τέτοια ζητήματα ανοιχτά και να δέχεται "εκβιασμούς"\nΤης συμφωνίας των Πρεσπών υπεραμύνθηκε ο διευθυντής του οικονομικού γραφείου…\nΦ. Κουβέλης: Κανείς δεν μας πίεσε να απελάσουμε τους Ρώσους διπλωμάτες\nΓια το ζήτημα με τους Ρώσους διπλωμάτες, αλλά και τις…\nΜ. Σπυράκη: Η ΝΔ ζητά απαντήσεις για την εταιρεία της οικογένειας Τσίπρα\nΝέα επίθεση κατά του πρωθυπουργού με αφορμή το θέμα που…\nΠ. Κουρουμπλής: Ανιστόρητοι όσοι μου απαγορεύουν να μιλάω για τον Ανδρέα\nΑπάντηση στην σκληρή κριτική που δέχθηκε με αφορμή τα όσα…\nΙστιοπλοΐα: "Χρυσοί" στο Παγκόσμιο οι Πασχαλίδης - Κωνσταντινίδης\nΕπαλέ: Η αγάπη του κόσμου του Ηρακλή θα μείνει για πάντα στην καρδιά μου


Η πρόοδος συμβαίνει σε συμπεριληπτικές κοινωνίες.\nΗ διαφορετικότητα, το #diversity, είναι καλό να μην παραμείνει ένα δημοφιλές hashtag που εκπροσωπεί μια πολιτικά ορθή δήλωση κοινωνικής αλληλεγγύης. Η φύση της έννοιας προδιαθέτει για βιωματική προσέγγιση, ώστε να αποκτήσει «σάρκα και οστά» και να γίνει παραγωγικός όρος. Όπως η ευγένεια, με τον ίδιο τρόπο, η απαλοιφή του ρατσισμού θα αναδειχθεί σε επίκτητη, αρχικά, και κατόπιν σε εγγενή ικανότητα των ανθρώπων συνειδητοποιώντας ότι όλοι είναι ίσοι, όλοι είναι διαφορετικοί.\nΗ συμπεριληπτικότητα είναι τρόπος αντίληψης και πράξης που δεν πρέπει να ταυτίζεται με τη φιλανθρωπία, ούτε να αποτελεί μόνο μέρος της Εταιρικής Κοινωνικής Ευθύνης ή ένα ακόμα αντικείμενο εκπαίδευσης σε πολυεθνικές επιχειρήσεις.\nΟι προπομποί της αποδοχής της διαφορετικότητας, καθόσον για την εφαρμογή τους προϋποθέτουν τη συμπερίληψη όλων των συμμετεχόντων, είναι το brainstorming  στην επιχειρηματικότητα, το gamification  στην εκπαίδευση, το experiential marketing  (μάρκετινγκ εμπειρίας) και η δημιουργία αλληλεπίδρασης και διάδρασης  στο Μάρκετινγκ, καθώς και η συζήτηση για τη χρησιμότητα επέκτασης του «comfort zone» , («ζώνη άνεσης») στην ψυχολογία.\nΗ «κανονικότητα», έννοια που αναδείχτηκε στη πανδημία, είναι καλό να ταυτιστεί με τη διαφορετικότητα, να αποτελέσει μέρος της νέας πραγματικότητας. Εξάλλου τα πολιτισμένα κράτη, οι συνειδητοποιημένοι λειτουργοί της δικαιοσύνης, οι μετακινήσεις των πληθυσμών, ο τουρισμός, καθώς και οι διεθνείς εταιρίες έχουν δημιουργήσει το υπόβαθρο για την αποδοχή της διαφορετικότητας. Επιπλέον οι πελάτες στους οποίους απευθύνονται τα προϊόντα και οι υπηρεσίες είναι διαφορετικοί μεταξύ τους.\nΨυχολόγοι, ανθρωπολόγοι, κοινωνιολόγοι, καθοδηγητές, συγγραφείς, δημοσιογράφοι, διαφημιστές, σεφ προσπαθούν με το έργο τους να αναδείξουν την ορατότητα, τη δυνατότητα να «βλέπουν» οι άνθρωποι χωρίς ποικίλα εμπόδια.\nΟι αντιλήψεις, οι μνήμες, οι εμπειρίες και τα φυσικά χαρακτηριστικά κάθε ανθρώπου διαφέρουν. Ακόμα και ο ίδιος άνθρωπος αλλάζει πεποιθήσεις και μετασχηματίζεται στη διάρκεια της ζωής του. Οι νέες ιδέες και οι καινοτομίες καθώς και η πρωτότυπη σκέψη, η «έξω από το κουτί» , θα προκύψουν από τη θετική συνέργεια διαφορετικών αντιλήψεων, φυλών, φύλων, εμπειριών, ονείρων, επιδιώξεων, και ψυχοσυνθέσεων. Τα στερεότυπα συρρικνώνουν τον νου και περιορίζουν τους ορίζοντες.\nΟ μετανάστης, ο πρόσφυγας, ο χοντρός, ο ψηλός, ο εσωστρεφής, ο εξωστρεφής, ο με ή χωρίς οικογένεια, ο με ή χωρίς μαλλιά, ο πλούσιος, ο φτωχός, ο ωραίος, ο άσχημος, ο πρωτευουσιάνος, ο επαρχιώτης έχουν ομοιότητες, είναι αποχρώσεις της κοινωνίας.\nΗ φιλοξενία του άστεγου, η φιλία με τον gay, η πρόσληψη του αλλοδαπού, η αποδοχή της μονογονεϊκής οικογένειας, η ενθάρρυνση αυτού που έχει ψυχολογική ανάγκη, η βοήθεια του ηλικιωμένου, η συνεργασία με τον ανάπηρο, η έκφραση των ιδεών του «περιθωριακού», η φιλοξενία το αλλοδαπού, η αποδοχή όλων είναι ενέργειες που αναδεικνύουν την ωριμότητα αυτών που τις πράττουν.\nΗ δράση ή η αντίδραση στο διαφορετικό, χωρίς αποκλεισμούς, χαρακτηρίζει τον πολιτισμό. Βέβαια η υπερβάλλουσα αποδοχή, ακόμα και εάν εκδηλώνει θετική προδιάθεση, δεν συνεισφέρει στον στόχο που είναι η απάλειψη της διαφορετικότητας. Οι συμπεριφορές που έρχονται σε αντίθεση με την προ υπάρχουσα απόρριψη δημιουργούν ένα νέο κενό. Εξάλλου ακόμα και ο «επιτυχημένος» -ό, τι και να σημαίνει αυτό- είναι πολλές φορές διαφορετικός από τον δίπλα του, το νιώθει από τις συμπεριφορές των άλλων που είναι συχνά ιδιαίτερα ευγενικές για να πετύχουν δικά τους συμφέροντα. Ο ήδη δεκτικός σύγχρονος άνθρωπος, λοιπόν, λόγω και τη δικής του διαφορετικότητας θα κατανοήσει και θα αποδεχτεί τον άλλο, διότι δεν είναι κανείς κατάλληλος να κρίνει τους άλλους.\nΟι επιτυχημένες ή όχι βιωματικές ιστορίες διαφορετικών ανθρώπων κυκλοφορούν σε έντυπα και ηλεκτρονικά μέσα, καθώς και σε κανάλια μαζικής επικοινωνίας, αναδεικνύοντας το αυτονόητο.\nΤα γεγονότα, οι συνθήκες και τα φυσικά φαινόμενα δημιουργούν τις προϋποθέσεις για συνεχή αλλαγή. Η προσβασιμότητα όλων παντού, δεν είναι κάτι νέο, καινοτόμο, ή της μόδας. Είναι παραδοσιακό, διαχρονικό και μαζικό, οι εξωστρεφείς λαοί το έχουν στη κουλτούρα τους.\nΤο αποτέλεσμα είναι η ισότητα και η ανάπτυξη της δημιουργικότητας που ενυπάρχει σε όλους τους ανθρώπους, όλων των πεποιθήσεων, των προτιμήσεων, των χρωμάτων, των θρησκευμάτων που είναι απαραίτητες στη πρόοδο. Η κατανόηση και η αποδοχή της ιδιαίτερης φυσιογνωμίας κάθε ανθρώπου μαζί με την αντίληψη ότι η ποικιλία φέρνει την εξέλιξη, είναι χρήσιμη και βοηθά στον πολιτισμό και την πρόοδο, διότι προσδίδει εξωστρέφεια στη ζωή και το επιχειρείν.\nΕίναι γεγονός ότι η ανατροφή σύμφωνα με τα πρότυπα του καλού και του κακού παιδιού, του σωστού και του λάθους, ο διαχωρισμός των ενάρετων από τους ανήθικους, όπως και η συχνά άστοχη αξιολόγηση της εκπαίδευσης ενισχύουν από τη νεαρή ηλικία την αντίληψη του διαφορετικού, κάτι που αποτελεί τη δύσκολη συνθήκη, εκεί όπου απαιτείται η νέα οπτική. Διότι παράδοση είναι αυτό που κληρονομήθηκε, που στο συγκεκριμένο θέμα υπήρχαν κενά. Παράδοση, βέβαια, είναι και αυτό που θα κληροδοτηθεί, εδώ μπορεί να δημιουργηθεί ο νέος πολιτισμός.\nΣτην αρχαία Αθήνα φιλοξενούσαν επίσημους ή θερινούς επισκέπτες, περιηγητές, ταξιδευτές, έμπορους, καλλιτέχνες, εκπαιδευτές, επιστήμονες, αθλητές, ανθρώπους που ταξίδευαν για προσωπική ευχαρίστηση, δηλαδή όλους τους «ξένους» που έφερναν μαζί τους και τον πολιτισμό τους. Ο Πλάτωνας θεωρούσε τον τουρισμό σαν μέσο εκπολιτισμού και ανάπτυξης που προκαλείται από την επικοινωνία των ανθρώπων διαφορετικών αντιλήψεων, γνώσεων και πολιτισμών . Οι μέτοικοι , επίσης, ζούσαν εκεί εργαζόμενοι όπως οι άλλοι πολίτες, δηλαδή είχαν συμπεριλάβει στην κοινωνία τους ποικίλους ανθρώπους.\nΣυνεχίζοντας στην ιστορία η επανάσταση του 1821 πέτυχε τους σκοπούς της χάρη στη συνέργεια των προεστών, των προυχόντων, των αρματολών, των κλεφτών, των αγωνιστών, των ιερωμένων και του λαού, αναδεικνύοντας την αξία της συνεργασίας διαφορετικών ανθρώπων.\nΗ διαφορετικότητα, λοιπόν, δεν αποτελεί μόνο στρατηγική Μάρκετινγκ, στοιχείο ενός brand, διαφημιστική εκστρατεία, αναζήτηση ενός νέου καταναλωτικού κοινού ή επίδειξη προχωρημένων ιδεών. Είναι μέρος της συμπεριφοράς που αφορά αυτόν που την δίνει και αυτόν που την «εισπράττει». Είναι νοοτροπία που διαχέεται στη κοινωνία όπου λειτουργούν οι επιχειρήσεις που αποτελούνται από ανθρώπους της διπλανής πόρτας, δηλαδή όλους.\nΗ πρόοδος συμβαίνει σε συμπεριληπτικές κοινωνίες που ενέχουν τη διαφορετικότητα στην κουλτούρα, την τέχνη, την παιδεία, την επιχειρηματικότητα και την καθημερινή πρακτική τους, είναι αποτέλεσμα και του τρόπου σκέψης των ατόμων.\nΤο «μην κρίνετε, ίνα μη κριθείτε» και το «αγαπάτε αλλήλους» είναι αντιπροσωπευτικά\n1. Το brainstorming, ο καταιγισμός ιδεών, είναι η τεχνική όπου μια ομάδα ανθρώπων συναντιέται για να δημιουργήσει νέες ιδέες και λύσεις γύρω από έναν συγκεκριμένο τομέα ενδιαφέροντος, αφαιρώντας τις αναστολές. Οι άνθρωποι σκέφτονται ελεύθερα και προτείνουν αυθόρμητες νέες ιδέες. Όλες οι ιδέες σημειώνονται χωρίς κριτική και μετά αξιολογούνται. Πηγή: wikipedia\n2. Το Gamification προσθέτει στοιχεία παιχνιδιού σε δραστηριότητες εκτός παιχνιδιού. Η ιδέα πίσω από αυτό είναι να κάνει τις εργασίες πιο διασκεδαστικές, έτσι ώστε οι άνθρωποι να είναι πιο πιθανό να τις εκτελούν. Αξιοποιεί τις φυσικές τάσεις των ανθρώπων για ανταγωνισμό, επιτεύγματα, συνεργασία και φιλανθρωπία. Πηγή: https://medium.com/@SocialSeeder\n3. Το experiential marketing, το βιωματικό μάρκετινγκ, είναι μια προσέγγιση μάρκετινγκ που προσκαλεί τους καταναλωτές και τους ενθαρρύνει να συμμετάσχουν σε μια επώνυμη εμπειρία. Διεγείρει τη συναισθηματική σύνδεση και ενισχύει την ουσία της μάρκας. Πηγή: American Marketing Association - https://www.ama.org/topics/experiential-marketing\n4. Το διαδραστικό μάρκετινγκ είναι ένα σύνολο πρακτικών που στοχεύουν στη δημιουργία επικοινωνίας με τους πελάτες και στην ενθάρρυνση της αλληλεπίδρασης με την επιχείρηση. Πηγή: https://www.minderest.com/blog/interactive-marketing\n5. Το comfort zone, η θεωρία της ζώνης άνεσης, βασίζεται στην πεποίθηση ότι όταν κάποιος τεθεί σε μια αγχωτική κατάσταση τείνει να ανταποκρίνεται ξεπερνώντας τον φόβο του και ως εκ τούτου ωριμάζει ως άτομο και αυξάνει τις ικανότητές του. Πηγή: https://www.psychologynow.gr\n6. Η σκέψη «έξω από το κουτί» σημαίνει τη διαφορετική, αντισυμβατική και με πολλές οπτικές γωνίες σκέψη. Οι επιλογές δεν περιορίζονται σε αυτές που επιβάλλουν οι καταστάσεις, αλλά να βλέπει κάποιος «εκτός κάδρου», τις δημιουργικές προοπτικές. Πηγή: https://www.in2life.gr/everyday/pos-na-skefteste-exo-apo-to-koyti.\n7. Χιλιαδάκης Στέλιος, (1947), «Η Ομηρική φιλοξενία και ο τουρισμός στην Αρχαία Ελλάδα», Τυπογραφείο Ανδρέα Σιδέρη\n8. Οι ελεύθεροι κάτοικοι των Αθηνών, που δεν ανήκαν στο σώμα των Αθηναίων αστών, αλλά διέμεναν μόνιμα στην πόλη, αποτελούσαν την κατηγορία των μετοίκων που απαρτιζόταν από ξένους, οι οποίοι, εκμεταλλευόμενοι την οικονομική άνθηση της Αθήνας, έρχονταν για να κερδίσουν χρήματα, κατά κανόνα ασχολούμενοι με εμπορικές δραστηριότητες. Ένας μικρός αριθμός μετοίκων προερχόταν από πρώην δούλους, που μετά την απελευθέρωσή τους επέλεξαν να παραμείνουν στην Αθήνα. Πηγή: https://foundation.parliament.gr/VoulhFoundation\n9. Από το βιβλίο: «το 1821 και το Επιχειρείν», Κόλλιας Οδυσσέας, (2021), εκδόσεις I write.\nΠηγή: Οδυσσέας Κόλλιας από το huffingtonpost.gr